title: Jälleenvalokuvaus

text: Jälleenvalokuvaus on valokuvauksen toistamista paikassa, jossa on viive kahden kuvan välissä, se on "ennen ja nyt" -näkymä tietystä paikasta tai alueesta. Jotkut jälleenkuvaukset on otettu välittömästi, yleensä samasta näkökulmasta kuin aikaisempi kuva, mutta huomioimatta vuodenaikaa, linssiä tai rajausta. Jotkut ovat erittäin tarkkoja ja tämä edellyttää alkuperäisen kuvan huolellista tutkimista.


title: Jälleenvalokuvaus

text: Vuodesta 1850 alkaen on kehitetty valokuvaustekniikoita erityisesti tieteelliseen tutkimukseen ja fotogrammetriaan, joissa on valmistettu tarkkoja mittauksia esimerkiksi triangulaatiopisteitä numeroimalla, joissa valokuvatallenteiden avulla voidaan seurata muutoksia ekologisissa järjestelmissä. Jälleenvalokuvausta  käytetään yhä tieteissä tallentamaan vähittäisiä tai syklisiä tapahtumia (esimerkiksi eroosiota, tai jäätikön virtausta), mittaamaan joen hiekkapankkien laajuutta tai muita ajan myötä hitaasti muuttuvia ilmiöitä.


title: Jälleenvalokuvaus

text: Jälleenvalokuvaus on ollut myös hyödyllinen visuaalinen menetelmä sosiologian ja viestinnän tutkijoille sosiaalisen muutoksen ymmärtämiseksi. Tavallisia lähestymistapoja ovat valokuvat paikoista, osallistujista, toiminnoista tai prosessista, joissa tutkijat tarkastelevat jatkuvuutta. Menetelmästä on hyötyä sosiaalisen muutoksen tutkimisessa, koska kameralla on kapasiteetti tallentaa kohtauksia kattavasti ja nopeasti, sekä tallentaa dokumentteja sekä yksityiskohtaisesti että monimutkaisesti yhdellä kertaa, ja huomaamattomasti.


title: Jälleenvalokuvaus

text: Jälleenkuvaukset antavat "hienovaraisia vihjeitä sosiaalisen elämän muuttuvasta luonteesta" (Reiger, 1996, s. 7). Kun analysoidaan jatkuvuuden elementtejä kuvissa, tutkijoiden täytyy olla varovaisia jotta ei tehdä virheellisiä tulkintoja muutoksesta.


title: Jälleenvalokuvaus

text: Eräs jälleenkuvaukseen läheisesti liittyvä käyttötapa on ollut poliittinen. Gustavo Germano on kuvannut Argentiinassa kadonneita perheitä, jolloin on avattu sekä puuttuvat ihmiset, että elämän jatkuvuus.


title: Jälleenvalokuvaus

text: Tarkassa jälleenvalokuvauksessa määritellään yleensä useita seikkoja ennen valokuvan ottamista. Tärkeä lähtökohta on vanhan kuvan valinta. Jotta voidaan näyttää jatkuvuus kahden kuvan välillä, jälleenvalokuvaaja sisällyttää yleensä kuvaan rakennuksen tai muu kohteen, joka on läsnä uudessa näkymässä. Joidenkin kaupunkien näkymät muuttuvat niin paljon, että alkuperäiset rakennukset ovat täysin myöhemmin rakennettujen rakennusten peitossa, tai on purettu. "Ennen ja nyt" kuva voidaan ottaa, mutta siinä ei ole mitään yhteistä, joka yhdistäisi kahta kuvaa.


title: Jälleenvalokuvaus

text: Alkuperäisen valokuvaajan tarkkailupiste on saattanut kadota vuosien varrella, joten jälleenvalokuvaajan on valittava sellainen näkymä, josta tarkkailupiste voidaan saavuttaa, tai vuokrata laitteita, joilla kameran alkuperäinen sijainti voidaan tallentaa.


title: Jälleenvalokuvaus

text: Nykyaikaiset kameroiden linssit eroavat huomattavasti vanhemmista, joten jälleenvalokuvaajan on otettava huomioon myös linssiä ympäröivä alue ja tarvittava syväterävyys.


title: Jälleenvalokuvaus

text: Tarkkailemalla alkuperäistä kuvaa jälleenkuvaaja määrittää vuodenajan ja vuorokaudenajan havainnoimalla kasvustoa ja varjoja. Paras tapa tehdä tämä on pystyttää kamera alkuperäiseen tarkastelukulmaan suunnilleen oikeaan vuoden- ja kellonaikaan, ja odottaa alkuperäisessä näkymässä, kunnes varjot saavuttavat samoja kohtia suhteessa ympäröiviin esineisiin. Jos työ tehdään äärimmäisen tarkasti, on mahdollista sijoittaa kuva toisen päälle ja havaita rakennusten reunojen sopivan täsmälleen yhteen.


title: Jälleenvalokuvaus

text: Älypuhelimet, joissa on sekä kameroita, että kuvankäsittely, voivat yksinkertaistaa jälleenvalokuvauksen prosessia. Tähän mennessä esimerkkejä ovat tästä "tietokoneavusteinen jälleenvalokuvaus", lähestymistapa, joka käyttää ominaisuuksien sovittamista (feature-matching) ja liikettä rakenteesta (stucture-to-motion) ominaisuutta, joka kertoo valokuvaajalle, miten liikkua niin, että nykyinen näkymä vastaa parhaiten aikaisempaa sekä "yhteisöllistä jälleenvalokuvausta" (Collaborative Rephotography), jossa nykyinen näkymä peitetään läpinäkyvästi alkuperäisen kuvan päälle, jotta valokuvaaja pystyy räätälöimään näkymän osia ennen kuvan ottamista. Erityishankkeita ovat rePhoto Retake Melbourne, kansalaistieteen projekteja varten tehty applikaatio, jolla voidaan muun muassa harjoittaa kilpikonnien seurantaa ja kaupunkien puiden tarkkailua, sekä Retake Melbourne, joukkoistettu ja joukkorahoitettu älypuhelinsovellutus, jossa jälleenkuvataan Melbournen 50 vuotta vanhaa arkistoa ja Mark Strizicin katumaisemia archive.


title: Human Brain Project

text: Ihmisaivoprojekti ("Human Brain Project, HBP") on vuonna 2013 käynnistynyt EU:n rahoittama 1,2 miljardin euron tutkimushanke, jonka tavoitteena on kehittää ihmisaivojen tietokonesimulaatio vuoteen 2023 mennessä. Tätä yhtä historian suurinta aivotutkimushanketta johtaa Henry Markram sveitsiläisen Lausannen polyteknisen korkeakoulun Brain Maind -instituutinssa. Siihen osallistuu (aivotutkimuksen, neurofysiologian, mikrobiologian ja tietotekniikan) tutkijoita yli 80 tutkimuslaitoksesta eri maista.


title: Human Brain Project

text: Hankkeen budjetti kymmenen vuoden jaksolla (2013–2023) on miljardi euroa.


title: Human Brain Project

text: Simulaation toteutukseen tarvitaan supertietokone, jollaista ei vielä ole olemassa. Tämän hetken (2016) nopein tietokone on kiinalainen Tianhe-2, jonka laskentateho on 34 petaflopsia (34 x 10 liukulukuoperaatiota sekunnissa). Ihmisaivoprojektin simulaation käynnistyessä 2023 tarvittava laskentateho on useita exaflopseja (10 ). Suuruusluokkaa kuvaa se, että nykyisten 500 suurimman tietokoneen tehot yhdistämällä saataisiin vain 1/3 tarvittavasta.


title: Human Brain Project

text: TTY:n laskennallisen neurotieteen tutkimusryhmä on mukana maailmanlaajuisestikin uraauurtavassa huippututkimushankkeessa. Ryhmää vetää dosentti Marja-Leena Linne Tampereen teknillisen yliopiston signaalinkäsittelyn laitokselta. Hankkeessa kehitetään työkaluja neurotieteilijöille ja teollisuuden kehitysinsinööreille.


title: John Elliotson

text: John Elliotson (29. lokakuuta 1791 Lontoo, Ison-Britannian ja Irlannin yhdistynyt kuningaskunta – 29. heinäkuuta 1868 Lontoo, Ison-Britannian ja Irlannin yhdistynyt kuningaskunta) oli englantilainen lääkäri, joka puhui hypnoosin terapiakäytön puolesta. Hän oli myös ensimmäisiä englantilaisia lääkereitä, joka suositteli stetoskoopin käyttöä.


title: John Elliotson

text: Elliotson opiskeli sekä Edinburghin yliopistossa että Cambridgen Jesus Collegessa. Edinburghistä hän valmistui lääketieteen tohtorksi vuonna 1810 ja Jesus Collegesta vuonna 1821.


title: John Elliotson

text: Elliotson aloitti 1831 Lontoon yliopiston lääketieteen professorina. Hänestä tuli vuonna 1834 University College Hospitalin lääkäri. Hän erosi tehtävästä 1838 ajauduttuaan ristiriitoihin sairaan lääketieteellisen komitean kanssa. Syynä tähän oli Elliotsonin kiinnostus hypnoosia kohtaan.


title: John Elliotson

text: Elliotson tutki mesmerismiä ja järjesti spiritistisiä instuntoja. Hän perusti 1846 mesmerirstisen sairaalaan ja 1849 "The Zoist" -nimisen lehden, jossa julkaistiin artikkeleita mesmerismistä.


title: Príncipe de Asturias (R-11)

text: Príncipe de Asturias (runkonumero R-11) oli Espanjan laivaston vuonna 1982 vesille laskettu lentotukialus.


title: Príncipe de Asturias (R-11)

text: Alus tilattiin 29. toukokuuta 1977 Ferrolista Bazánin telakalta, ja sen köli laskettiin 8. lokakuuta 1979. Alus laskettiin vesille 22. toukokuuta 1982 kumminaan Espanjan kuningatar Sofía ja otettiin palvelukseen 30. toukokuuta 1988.


title: Príncipe de Asturias (R-11)

text: Alus poistettiin palveluksesta 6. helmikuuta 2013.


title: Lucas Gabrielsson

text: Lucas Gabrielsson (s. 8. maaliskuuta 1995 Turku) on suomalainen jalkapalloilija, joka on edustanut Kakkosessa pelaavaa Salon Palloilijoita kaudella 2017. Hän on pelipaikaltaan keskikenttäpelaaja.


title: Lucas Gabrielsson

text: Gabrielsson on TPS:n juniorikoulun kasvatti. Hän on pelannut yhden Veikkausliigaottelun kaudella 2011. Sen jälkeen miesten otteluita on tullut ensin TPS:n Kakkosessa pelanneessa reservijoukkueessa Åbo IFK ja Salon Palloilijoissa. Kaudella 2016 Gabrielsson pelasi Ykköstä TPS:n riveissä. Kaudella 2017 hän siirtyi Kakkosen Salon Palloilijoihin. Kausi oli Gabirelssonille SalPassa menestyksekäs, sillä hänet valittiin Kakkosen lohkonsa parhaaksi pelaajaksi.


title: Kasabian (albumi)

text: Kasabian on brittiläisen rockyhtye Kasabianin debyyttialbumi, joka julkaistiin syyskuussa 2004. Albumi ylsi kotimaassaan Britannian albumilistalla parhaimmillaan neljännelle sijalle. Albumilta julkaistiin singlenä viisi kappaletta.


title: Jakautumistilavuus

text: Jakautumistilavuus (formula_1) on farmakologiassa käytetty suure, joka kuvaa lääkeaineen jakautumista elimistössä.


title: Jakautumistilavuus

text: Jakautumistilavuus lasketaan annetun lääkeaineen määrästä tilavuutena ja sen pitoisuudesta plasmassa. Jakautumistilavuus on se tilavuus, joka tarvittaisiin, mikäli lääkeaineen pitoisuus muualla elimistössä olisi sama kuin sen pitoisuus plasmassa. Jakautumistilavuuden ollessa pieni lääkeaine pitäytyy verenkierrossa. Tällaisia lääkeaineita ovat esimerkiksi voimakkaan polaariset ja vahvasti ionisoituneet yhdisteet. Jakautumistilavuuden ollessa suuri lääkeaine taas hakeutuu kudoksiin. Tällaisia lääkeaineita ovat esimerkiksi lipofiiliset yhdisteet.


title: Jakautumistilavuus

text: Jakautumistilavuus on teoreettinen suure, eikä se kuvaa täsmällisesti lääkeaineen vaikutuksia tai jakautumista esimerkiksi eri kudosten välille.


title: ZhuZhut

text: ZhuZhut () on vuonna 2016 alkanut yhdysvaltalais-kanadalainen lasten animaatiosarja, joka perustuu Cepian ZhuZhu Pets-leluihin. Sarjaa tuottaa Cepia LLC, Corus Entertainment ja Nelvana.


title: ROCA-haavoittuvuus

text: ROCA-haavoittuvuus on digitaalisten salakirjoitus- ja allekirjoitusavainten heikkous, joka tuotiin julki lokakuussa 2017. Nimi 'ROCA' tulee sanoista "Return of the Coppersmith's Attack", viitaten aiempaan heikkouteen, jonka löysi yhdysvaltalainen matemaatikko ja tutkija Don Coppersmith.


title: ROCA-haavoittuvuus

text: ROCA-tutkijaryhmä oli tehnyt alkuperäisen löydöksen jo ennen helmikuuta 2017, ja antoi muutamille keskeisille yrityksille tiedon luottamuksellisesti, jotta myöhempi julkistus ei aiheuttaisi turhia tietoturvaongelmia. ROCA-haavoittuvuus oleellisesti heikentää digitaalisten avainten vahvuutta. Vahvuus tarkoittaa aikaa (ja resursseja), joita hyökkääjä tarvitsee avaimen murtamikseksi.


title: Empire (Kasabianin albumi)

text: Empire on brittiläisen rockyhtye Kasabianin toinen studioalbumi, joka julkaistiin elokuussa 2006. Albumi ylsi kotimaassaan Britannian albumilistalla listaykköseksi. "Empirelta" julkaistiin singlenä kolme kappaletta.


title: West Ryder Pauper Lunatic Asylum

text: West Ryder Pauper Lunatic Asylum on brittiläisen rockyhtye Kasabianin kolmas studioalbumi, joka julkaistiin kesäkuussa 2009. Albumi ylsi kotimaassaan Britannian albumilistalla listaykköseksi. "West Ryder Pauper Lunatic Asylumilta" julkaistiin singlenä neljä kappaletta.


title: Malminkartanon kappeli

text: Malminkartanon kappeli on Helsingin Malminkartanossa sijaitseva evankelis-luterilainen kappeli, jonka toimintaa ylläpitää Kannelmäen seurakunta. Kappeli vihittiin käyttöön vuonna 2014 vanhaan puustellirakennukseen, joka oli ollut Kannelmäen seurakunnan muussa käytössä, ennen kuin se muutettiin kappeliksi. Tiloissa järjestetään jumalanpalveluksia ja muuta seurakunnan toimintaa.


title: Ulugh Beg

text: Ulugh Beg (alkujaan Mīrzā Muhammad Tāraghay bin Shāhrukh, 1394–1449) oli aasialainen oppinut ja hallitsija. Hän oli Timur Lenkin pojanpoika, jonka aikana Timuridien dynastian valtakunnan kulttuuri kehittyi huippuunsa.


title: Ulugh Beg

text: Ulugh Beg sai Samarkandin isältään Šahrokhilta, joka oli valloittanut kaupungin. Ulugh Beg kehitti siitä islamilaisen kulttuurin keskuksen. Hän rakennutti tähtitieteellisen observatorion, kirjoitti runoja, tutki historiaa ja opiskeli Koraania. Hän korjasi useita virheitä tähtitieteilijä Klaudios Ptolemaioksen laskelmista.


title: Ulugh Beg

text: Isänsä kuoleman jälkeen vuonna 1447 Ulugh Beg nousi hallitsijaksi, mutta hävisi valtataistelun sukulaisilleen ja surmattiin vuonna 1449.


title: Satu Väisänen

text: Satu Väisänen (s. 12. syyskuuta 1974 Helsinki) on suomalainen kirjailija, freelance-toimittaja ja LCF Life Coach. Hän on julkaissut kolme kirjaa, Sinkun elämää (2017 Readme.fi), Viisi vuotta elämästäni – melanoomasta meditaatioon (2015 Fitra) ja Selkähelvetti (2011 Readme.fi). Hän on myös Hidasta elämää -sivuston bloggari.


title: Satu Väisänen

text: Satu Väisänen on asunut Helsingissä lähes koko elämänsä, vaikka hänen isänsä toimi Sotkamon Jymyn pelinjohtajana. Hänen isänsä on Aulis Väisänen, kolminkertainen Suomen mestari pesäpalloilussa. Väisänen pelasi nuorena itsekin pesäpalloa ja kouluttautui kuntohoitajaksi. Selkäongelmien vuoksi ja luovuuden vetäessä enemmän puoleensa hän lähti opiskelemaan audiovisuaalista tuotantoa Kokkolaan, minkä jälkeen hän oli editoimassa muutamia tv-ohjelmia, kuten Suuri Seikkailu vuonna 2002. Vuonna 2003 hän opiskeli tiedotusoppia Laajasalon opistossa ja alkoi tehdä juttuja freelance-toimittajana vuodesta 2004 lähtien. Hän on kirjoittanut (ja kirjoittaa yhä) kuntoilu- ja hyvinvointijuttuja sekä henkilöhaastatteluja lehtiin kuten Anna, Kauneus & Terveys, Voi Hyvin, Miss Mix (nuortenlehti, lakkautettu), Apu Terveys sekä lukuisiin muihin aikakauslehtiin. Väisänen teki vapaaehtoistyötä SPR:n Nuorten turvatalossa Helsingissä nelisen vuotta. Vuonna 2010 häneltä löydettiin melanooma, mikä toimi käännekohtana hänen elämässään ja urallaan.


title: Satu Väisänen

text: Melanoomaleikkauksen jälkeen Satu Väisänen kirjoitti Selkähelvetti-tietokirjan, joka pohjautui hänen vuosia kestäneisiin selkäkipuihin. Hänet kutsuttiin TV2:n Inhimilliseen tekijään kertomaan kroonisesta kivusta selviämisestä. Toinen teos Viisi vuotta elämästäni – melanoomasta meditaatioon on koottu kolmesta blogista päivälleen viiden vuoden ajalta. Sinä aikana Väisänen kulki suuren henkisen matkan, jonka aikana hän opiskeli NLP Practitioneriksi, Reiki-ohjaajaksi ja LCF Life Coachiksi. Sinkun elämää -opus jatkaa Väisäsen omintakeista tyyliä, jossa sekoittuvat tietokirjamaisuus, valmennuksellisuus sekä omaelämäkertamaisuus. Tällä hetkellä hän kirjoittaa Hidasta elämää -sivustolle Vapaalla jalalla -nimistä blogia, lehtijuttuja aikakauslehtiin sekä vetää voimavarakursseja Life Coachina/Creative Coachina.


title: Velociraptor!

text: Velociraptor! on brittiläisen rockyhtye Kasabianin neljäs studioalbumi, joka julkaistiin syyskuussa 2011. Albumi ylsi kotimaassaan Britannian albumilistalla listaykköseksi. Albumilta julkaistiin singlenä neljä kappaletta.


title: Call of Duty: WWII

text: Call of Duty: WWII on Sledgehammer Gamesin kehittämä ensimmäisen persoonan ammuntapeli, jonka Activision julkaisi Microsoft Windowsille, Xbox Onelle ja PlayStation 4:lle 3. marraskuuta 2017.


title: 48:13

text: 48:13 on brittiläisen rockyhtye Kasabianin viides studioalbumi, joka julkaistiin kesäkuussa 2014. Albumi ylsi kotimaassaan Britannian albumilistalla listaykköseksi. Albumilta julkaistiin singlenä neljä kappaletta.


title: For Crying Out Loud

text: For Crying Out Loud voi tarkoittaa seuraavia:


title: Kalle Vartola

text:
Kalle Vartola (9. toukokuuta 1931 Viipuri – 4. kesäkuuta 2007 Helsinki) oli suomalainen arkkitehti, joka tunnetaan Suomeen ja Neuvostoliittoon suunnittelemistaan toimisto- ja teollisuusrakennuksistaan. Hänen tunnetuimpia töitään on Vantaa Martinlaaksossa sijaitseva Sanomala-painotalo (1977).
Laulua harrastanut Kalle Vartola valmistui arkkitehdiksi Teknillisestä korkeakoulusta vuonna 1960, harkitsi kilpailumenestysten myötä myös laulajan uraa mutta perusti oman arkkitehtuuritoimiston (nyk. KVA Arkkitehdit Oy) vuonna 1964. Tehtaiden ja toimistorakennusten ohella hän suunnitteli muun muassa Moskovan Suuren Sirkuksen ja Bagdadin 70 hehtaarin vapaa-aikakeskuksen.


title: For Crying Out Loud (Kasabianin albumi)

text: For Crying Out Loud on brittiläisen rockyhtye Kasabianin kuudes studioalbumi, joka julkaistiin toukokuussa 2017. Albumi ylsi kotimaassaan Britannian albumilistalla listaykköseksi. Albumilta julkaistiin singlenä viisi kappaletta.


title: Beast In Black

text: Beast In Black on Suomessa vuonna 2015 perustettu heavy metal -yhtye.


title: Beast In Black

text: Yhtyeen musiikillisiin vaikuttajiin kuuluu Judas Priest, Manowar, W.A.S.P., Accept sekä Black Sabbath. Yhtyeen nimi ja sanoitukset ovat inspiroituneet japanilaisesta manga- ja animesarjasta Berserk.


title: Beast In Black

text: Yhtyeen perusti kitaristi Anton Kabanen, joka oli aiemmin vuonna 2015 lähtenyt Battle Beastista. Laulaja Papadopoulosin Kabanen löysi sattumalta netistä, mutta kaikki muut yhtyeen jäsenet olivat hänelle jo valmiiksi tuttuja. Ensimmäisen keikkansa yhtye soitti lämmitellessään Nightwishia vuoden 2015 lopussa.


title: Beast In Black

text: Kesäkuussa 2017 Beast In Black kertoi saaneensa esikoisalbuminsa äänitykset valmiiksi. Syyskuussa yhtye julkaisi ensimmäisen, Blind and Frozen -nimisen singlensä. Yhtye julkaisi nimeään kantavan Beast In Black -singlen lokakuussa. Esikoisalbumi "Berserker" julkaistiin 3. marraskuuta 2017. Debyyttialbumi sijoittui Suomen albumilistalla seitsemänneksi. Lisäksi se pääsi listoille myös Saksassa, Iso-Britanniassa, Ruotsissa, Sveitsissä ja Ranskassa.


title: Beast In Black

text: Beast In Blackin oli loka-marraskuussa 2017 tarkoitus lämmitellä W.A.S.P.ia yhtyeen Euroopan kiertueella. Yhtye kuitenkin jätti kiertueen kesken vain muutaman konsertin jälkeen.


title: Beast In Black

text: Helmikuussa 2018 ilmoitettiin rumpali Sami Hännisen jättäneen yhtyeen ajanpuutteen vuoksi. Hänen korvaajakseen valittiin Agonizerissa, Before the Dawnissa ja Thunderstonessa soittanut Atte Palokangas.


title: Ramona Kühne

text: Ramona Kühne (s.31. tammikuuta 1980 Berliini, Saksan liittotasavalta) on saksalainen ammattinyrkkeilijä, jolla on hallussaan WIBF:n, WBO:n ja WBF:n mestaruusvyöt ylemmässä höyhensarjassa. Hän voittanut ammattilaisuransa 24 ottelusta 23 ja niistä kahdeksan tyrmäyksellä.


title: Marty (Pirates of the Caribbean)

text: Marty on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa , , ja , joissa häntä näyttelee Martin Klebba.


title: Werner Bros.

text: Werner Bros. on tamperelainen musiikkiyhtye, joka on perustettu vuonna 1987.


title: Werner Bros.

text: Werner Bros. perustettiin Tampereella vuonna 1987. Ensimmäisessä kokoonpanossa soittivat Juhani ”Juuso” Pajula sekä veljekset Jari ja Jouni Tuukkanen. Esiintymiset alkoivat katusoitosta laajentuen noin sataan vuotuiseen keikkaan ympäri Suomea. Yhtye oli 1988 mukana Tampereen kulttuuridelegaatiossa ystävyyskaupunki Odensen 1000-vuotisjuhlilla. Werner Bros. on esiintynyt useita kertoja televisiossa, muun muassa Juice Leskisen juontamassa "Värillä on väliä" -ohjelmassa, Levyraadissa ja"BumtsiBum!"-ohjelmassa Halavatun papat -yhtyeen kanssa. He ovat esiintyneet myös viihdeohjelmassa nimeltä "Titta Poo". Werner Bros. on julkaissut muutamia levyjä uransa aikana. Yhtye sai 1990 Tampereen Nuorkauppakamarin myöntämän Tamperelainen kulttuuriteko -palkinnon. Werner Bros. voitti parhaan miessivuosan Jussi-palkinnon elokuvasta "Iskelmäprinssi" (1991).


title: Cotton

text: Cotton on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa , ja , joissa häntä näyttelee David Bailie.


title: Setrivallankumous

text:
Setrivallankumous oli vuoden 2005 helmikuussa alkanut tapahtumasarja, joka johti Libanonin demokratisoitumiseen. Alkunsa vallankumous sai pääministeri Rafik Haririn salamurhasta. Nimensä setrivallankumous sai setripuusta, joka esiintyy Libanonin lipussa.
Rafik Haririn salamurha johti suuriin mielenosoituksiin, jotka olivat kuitenkin rauhanomaisia. Päätavoitteena oli saada Syyrian vuonna 1976 aloittama miehitys loppumaan ja sen joukot pois Libanonista.


title: Setrivallankumous

text: Vallankumousta seuranneissa vuoden 2005 parlamenttivaaleissa valittiin maan hallitukseen kaksi vahvaa poliittista ryhmittymää: syyriamielinen Maaliskuun 8. päivän liitto ja syyrianvastainen, länsimielinen Maaliskuun 14. päivän liitto.


title: Razorlight (albumi)

text: Razorlight on brittiläisen rockyhtye Razorlightin toinen studioalbumi, joka julkaistiin heinäkuussa 2006. Albumi ylsi kotimaassaan Britannian albumilistalla listaykköseksi. Albumilta julkaistiin singlenä viisi kappaletta.


title: Maintenon

text:
Maintenon on kunta Ranskassa Eure-et-Loirin departementissa Centre-Val de Loiren alueella. Se sijaitsee Eurejoen varrella.
Kunnan nähtävyyksiä on linna "Château de Maintenon". Ranskan kuningas Ludvig XIV osti linnan rakastajattarelleen, runoilija Paul Scarronin leskelle Madame Scarronille. Samalla kuningas teki leskestä Maintenonin markiisittaren ja meni hänen kanssaan myöhemmin salaa naimisiin.


title: Maintenon

text: Linna sekä linnan ranskalainen puutarha akveduktin jäänteineen ovat maksullisia nähtävyyksiä.


title: Mina Fürst Holtmann

text: Mina Fürst Holtmann (s. 17. heinäkuuta 1995) on norjalainen alppihiihtäjä, joka edustaa Baerums Skiklubia.


title: Mina Fürst Holtmann

text: Nuorten MM-kilpailuissa Hafjellissa 2015 Holtmann voitti kultaa syöksylaskussa, hopeaa supersuurpujottelussa ja pronssia superalppiyhdistetyssä. Holtmann kilpaili alppihiihdon maailmancupissa ensimmäisen kerran Sankt Moritzissa tammikuussa 2015 sijoittuen siellä supersuurpujottelussa 29:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Semmeringin pujottelussa joulukuussa 2018.


title: Slipway Fires

text: Slipway Fires on Razorlightin kolmas studioalbumi, joka julkaistiin 3. marraskuuta 2008. Albumi ylsi kotimaassaan Britannian albumilistalla parhaimmillaan neljännelle sijalle.


title: Mullroy

text: Mullroy on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa , ja , joissa häntä näyttelee Angus Barnett.


title: Murtogg

text: Murtogg on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa , ja , joissa häntä näyttelee Giles New.


title: Anamaria

text: Anamaria on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Zoë Saldaña.


title: TransAsia Airways

text: TransAsia Airways oli taiwanilainen lentoyhtiö, joka perustettiin vuonna 1951. Lentoyhtiö lopetettiin vuonna 2016.


title: TransAsia Airways

text: Lähde:


title: Cacus

text: Cacus tai Cácus oli alun perin esiroomalaisen ajan tulen jumala, jota palvottiin Palatinus-kukkulalla. Sittemmin kultin hävitti kreikkalainen sankari Euandros. Cacus kuvattiin sen jälkeen Vulkanuksen poikana, tultasyöksevänä petona, joka asui luolassa Aventinus-kukkulan rinteellä ja tappoi ohikulkijoita. Herakles surmasi Cacusin, koska tämä oli ryöstänyt hänen Geryonilta otetun karjansa.


title: Cacus

text: Nimellä "Scalae Caci", Cacusin portaat, kutsuttiin polkua, joka johti Palatiumilta Forum boariumille ja Herakleen Suuren alttarin luo. Cacusin sisar oli jumalatar Cáca.


title: Scrum (Pirates of the Caribbean)

text: Scrum on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa ja , joissa häntä näyttelee Stephen Graham.


title: Vaasan Jaakoon muistomerkki

text: Vaasan Jaakoon muistomerkki on Vaasaan Pitkänkadun ja Hietasaarenkadun kulmaan Jaakko Ikolan muistoksi vuonna 2015 pystytetty muistomerkki. Vuosina 1887–1951 elänyt Jaakko Ikola oli toimittaja, kirjailija, pakinoitsija ja kansanedustaja. Hänen kirjailijanimensä oli "Vaasan Jaakkoo".


title: Vaasan Jaakoon muistomerkki

text: Muurimaisen yhdeksän metriä pitkän muistomerkin on suunnitellut arkkitehti Heikki Aitoaho. Teoksen osana oleva Ikolan kasvoja kuvaava korkokuva oli aiemmin vuodesta 1983 lähtien Vaasa Oy:n toimitalon seinässä Pitkäkatu 37:ssä. Tämän korkokuvan mallina on ollut Lauri Hyppösen 1950-luvun alkupuolella Vaasan Lyseon Entiset Oppilaat ry:lle tekemä mitali. Vastaava korkokuva on myös Ikolan muistomerkissä Alahärmässä vuodelta 1987. Teoksessa on myös sanat "Oottako kuullu", joita käytettiin Ikolan pakinoiden nimenä (myös pakinakokoelma vuodelta 1921 "Oottako kuullu: sen tuhannen prätinöötä Pohjanmaalta"). Muistomerkin pystyttämisestä on vastannut Vaasan Jaakoon säätiö.


title: Syrena (Pirates of the Caribbean)

text: Syrena on fiktiivinen merenneito Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Àstrid Bergès-Frisbey.


title: Saara Kinnunen

text: Saara Kinnunen on suomalainen sosiaalipsykologi, psykoterapeutti ja kristillinen kirjailija. Hän on kirjoittanut ainakin kirjat "Tytöt, pojat ja seksi" sekä "Isän kaipuu", josta hän sai vuonna 2016 Vuoden kristillinen kirja -palkinnon. Hän on kirjoittanut runsaasti uskonnollista kasvatuskirjallisuutta.Saara Kinnusen kuva.


title: Tai Huang

text: Tai Huang on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Reggie Lee.


title: Tristan Jarry

text: Tristan Jarry (s. 29. huhtikuuta 1995 Surrey, Brittiläinen Kolumbia, Kanada) on kanadalainen jääkiekkomaalivahti. Hän pelaa NHL-seura Pittsburgh Penguinsin organisaatiossa, jossa hän toimii joukkueen kakkosmaalivahtina.


title: Tristan Jarry

text: Jarry teki maalin AHL:ssä marraskuussa 2018.


title: Willy Stephanus

text: Willy Patrick Stephanus (s. 26. kesäkuuta 1991) on namibialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan keskikenttä.


title: Willy Stephanus

text: Staphanus pelasi kotimaassaan Windhoekin Black Africa FC:ssä vuosina 2009-2017. Hän kävi kesällä 2013 yrittämässä saada pelipaikkaa Etelä-Afrikan pääsarjan Bloemfontein Celticin riveistä ja keväällä 2015 Thaimaassa Krabi FC:ssä.


title: Willy Stephanus

text: Suomeen Stephanus saapui kesällä 2017 ja pelasi Kakkosen AC Kajaanissa ja oli mukana Ykköseen nousseessa seurassa. Syksyllä 2017 Stephanus teki 1+1 - sopimuksen AC Kajaanin kanssa eli kaudella 2018 hän pelaa Suomen Ykköstä.


title: Willy Stephanus

text: Willy Stephanus on edustanut kotimaansa Namibian maajoukkueessa 19 ottelua ja osallistunut joukkueessa MM-karsintoihin. Maaleja on syntynyt kaksi.


title: Kuningas Ferdinand VI (Pirates of the Caribbean)

text: Ferdinand VI on espanjan kuningas Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Sebastian Armesto.


title: Payne Stewartin lento-onnettomuus

text: Payne Stewartin lento-onnettomuus tapahtui maanantaina 25. lokakuuta 1999 kello 12.13, kun Sunjet Aviationin operoima Learjet 35A putosi polttoaineen loppumisen takia pellolle noin 20 kilometriä Yhdysvaltain Etelä-Dakotan osavaltion Aberdeenin kaupungista länteen. Kaikki koneessa olleet neljä matkustajaa ja kaksi miehistön jäsentä saivat surmansa. Yksi kuolleista oli ammattigolfari Payne Stewart.


title: Payne Stewartin lento-onnettomuus

text: Payne Stewartin Learjet 35A -kone oli rekisteriltään N47BA. Kone teki ensilentonsa vuonna 1976.


title: Payne Stewartin lento-onnettomuus

text: Koneessa oli golffari Payne Stewart hänen agenttinsa Van Ardan ja Robert Fraley, sekä golfarkkitehti Bruce Borland.


title: Payne Stewartin lento-onnettomuus

text: Koneen lentäjinä olivat 42-vuotias kapteeni Michael Kling ja 27-vuotias Stephanie Bellegarrigue


title: Payne Stewartin lento-onnettomuus

text: Kone lähti Orlandosta kello 9.20. Myöhemmin koneesta alkoi kadota paineistus, jolloin kaikki koneessa olleet menettivät tajuntansa. Koneeseen menetettiin myös radioyhteys. Yhdysvaltain ilmavoimien F-16-hävittäjät lähtivät seuraamaan konetta. Yhden hävittäjäkoneen pilotti yritti katsoa koneeseen sisään, mutta ikkunat olivat huurussa eikä sisältä näkynyt liikettä, joten kone lensi "haamukoneena".


title: Payne Stewartin lento-onnettomuus

text: Kun kone oli lentänyt melkein neljä tuntia ja yli puolet Yhdysvalloista luoteeseen päin Orlandosta, sen polttoaine loppui kello 12.13. Kone putosi pellolle ja syttyi tuleen.


title: Payne Stewartin lento-onnettomuus

text: Paineistuksen häviämisen syytä ei ole vielä saatu selville. Onnettomuuden osasyy oli epäonnistuminen hätähapen saannissa.


title: Only by the Night

text: Only by the Night on yhdysvaltalaisen rockyhtye Kings of Leonin neljäs studioalbumi, joka julkaistiin syyskuussa 2008. Albumi ylsi Britannian albumilistalla listaykköseksi ja kotimaassaan Yhdysvaltain Billboard 200-listan sijalle 4. "Only by the Nightilta" julkaistiin singlenä kuusi kappaletta.


title: Harry Rönngren

text: Claes Henry ”Harry” Rönngren (26. tammikuuta 1875 Grimsby, Iso-Britannia – 2. joulukuuta 1967 Helsinki) oli suomalainen merikapteeni, joka tunnetaan Itämerellä purjehtineen matkustaja-aluksen "S/S Ariadnen" pitkäaikaisena päällikkönä. Suomen Höyrylaiva Osakeyhtiön omistama "Adriane" oli aikakautensa loistokkain suomalainen matkustajalaiva, jota kutsuttiin myös ”Itämeren kuningattareksi”.


title: Harry Rönngren

text: Myöhemmin Ahvenanmaalla vaikuttaneen ruotsalaisen laivameklarin Algot Walfrid Rönngrenin ja Karolina Isabella Conradsonin perheeseen Ison-Britannian Grimsbyssä syntynyt Rönngren suoritti perämiestutkinnon Turun merenkulkuopistossa 1898 ja valmistui merikapteeniksi 1901. Suomen Höyrylaiva Osakeyhtiön palvelukseen hän tuli vuonna 1908. Hän toimi vuosina 1908–1915 "S/S Polariksen", 1915–1919 "S/S Oihonnan" viimeksi vuodesta 1919 aina eläkkeellejäämiseensä vuoteen 1947 saakka "Adrianen" päällikkönä.


title: Harry Rönngren

text: Suomen sisällissodan aikana Rönnberg oli luotsina saksalaiselle laivasto-osastolle, joka kuljetti Ahvenanmaan miehittäneitä joukkoja helmi–maaliskuun vaihteessa 1918. Myöhemmin hän oli "Adrianen" päällikkönä muun muassa kuljettamassa Suomeen Itävallasta lähteneitä juutalaispakolaisia vuonna 1938. Rönngren oli vielä eläkevuosinaan kymmenen vuoden ajan Helsingissä ravintola Royalin tarkastajana ja Svenska Teaternin isännöitsijänä.


title: Harry Rönngren

text: Rönngrenin puoliso oli Gerda Dorothea Oldenburg. Hänen veljensä oli teatterinjohtaja ja professori Nicken Rönngren.


title: Kuningas Yrjö II (Pirates of the Caribbean)

text: Yrjö II on Ison-Britannian -ja Irlannin kuningas Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Richard Griffiths.


title: Mechanical Bull

text: Mechanical Bull on yhdysvaltalaisen rockyhtye Kings of Leonin kuudes studioalbumi, joka julkaistiin syyskuussa 2013. Albumi ylsi Britannian albumilistalla parhaimmillaan listaykköseksi ja kotimaassaan Yhdysvaltain Billboard 200-listan sijalle 2. "Mechanical Bullilta" julkaistiin singlenä kuusi kappaletta.


title: Jyrängönjärvi

text: Jyrängönjärvi on Kanta-Hämeessä Hämeenlinnan Lammissa Porraskoskella sijaitseva lampi.


title: Jyrängönjärvi

text: Lammen pinta-ala on 1,2 hehtaaria ja se sijaitsee mäkien ympäröimänä tasaisen painauman pohjalla. Se on 100 metriä pitkä ja 50 metriä leveä. Siinä ei ole kartan mukaan saaria. Lammen rantaviivan pituus on 450 metriä ja sen metsäiset rannat ovat soistuneet. Se on autio ja sen eteläranta on avosuota.


title: Jyrängönjärvi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Nerosjärven alueeseen (35.783) järvi kuuluu. Järven vedenpinnan korkeus on 91,5 metriä mpy. Lampeen on johdettu vain viereisen suon kuivatusojat. Sen laskuoja lähtee länteen ja se laskee Nerosjärven lasku-uomaan Yläjokeen.


title: Jyrängönjärvi

text: Kalmbergin kartastossa vuodelta 1855–1856 lampi oli kuvattuna melko suurena verrattuna viereisiin järviin. Tämä on usein merkkinä järvenlaskusta. Väitteen tueksi ei kuitenkaan ole esittää dokumentteja. Vuoden 1965 peruskartassa lammen ympäristö oli aivan ranta-aluita lukuun ottamatta peltomaata. Lampeen oli johdettu korkeammalla olevan peltopalstan kuivatusoja. Vuoden 1984 kartassa itäpuolisen suon kuivatusojat oli lisätty lammen tulo-ojaan. Nykykartoissa ei itä- ja pohjoispuolisia peltoja ole enää viljelyssä ja ne on metsitetty.


title: Jack (apina)

text: Jack on Barbossan apina Pirates of the Caribbean -elokuvasarjassa. Se esiintyy elokuvasarjan elokuvissa , , , ja , joissa sitä näyttelee Tara & Levi ja Chiquita & Pablo.


title: Vähä Ukonjärvi

text: Vähä Ukonjärvi on Pirkanmaalla Orivedellä Lauttakulmalla sijaitseva järvi.


title: Vähä Ukonjärvi

text: Järven pinta-ala on 13 hehtaaria ja se sijaitsee Siikanevan eteläpuolisella erämaa-alueella. Se on 1,1 kilometriä pitkä ja 200 metriä leveä eikä siinä ei ole kartan mukaan saaria. Järven rantaviivan pituus on 2,5 kilometriä ja sen rannat ovat metsämaata. Vain järven koillispäässä on soistuneita alueita. Rannoille on rakennettu viisi vapaa-ajan asuntoa, joille tulee tiet Jylhänperän kautta kulkevalta yhdystieltä 14281.


title: Vähä Ukonjärvi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Enojärven valuma-alueeseen (35.744) järvi kuuluu. Järven vedenpinnan korkeus on 163,0 metriä mpy, mikä on 60 senttimetriä ylempänä kuin puolen kilometrin päässä sijaitsevalla Ukonjärvellä, mihin se laskee. Vähään Ukonjärveen laskee nelöjä ojaa, joiden latvoilla sijaitsee monia järviä ja lampia. Niistä tärkeimmät ovat Väärälammi, Osatunlammi ja Särkilammi. Ukonjärvi laskee Jylhänojaa myöten lopulta Enojärveen.


title: Avainkoira

text: Avainkoira on koira, joka pitelee avaimia vankilassa Pirates of the Caribbean -elokuvasarjassa. Se esiintyy elokuvasarjan elokuvissa , , , joissa sitä näyttelee Chopper.


title: Cult Records

text:
Cult Records on Julian Casablancasin omistama yhdysvaltalainen itsenäinen levy-yhtiö. The Strokes-yhtyeestä tunnettu Casablancas perusti sen vuonna 2009.
Lähde:


title: Papukaija (Pirates of the Caribbean)

text: Cottonin Papukaija on papukaija, jonka merirosvo Cotton on opettanut puhumaan itsenään, koska tältä on katkaisu kieli Pirates of the Caribbean -elokuvasarjassa. Se esiintyy elokuvasarjan elokuvissa , , ja , joissa sitä näyttelee Chip & Salsa, sekä ääninäyttelee Christopher S. Capp.


title: Paratiisin paperit

text: Paratiisin paperit ovat vuonna 2017 medialle vuodettuja salaisia asiakirjoja, jotka paljastavat yritysten ja varakkaiden yksityishenkilöiden harjoittamaa verovälttelyä veroparatiisipalveluja tarjoavien yhtiöiden kautta. Aineisto sisältää noin 13,4 miljoonaa asiakirjaa. Tutkivien toimittajien kansainvälinen yhteenliittymä (ICIJ) aloitti aineistoon liittyvät julkiset paljastukset marraskuussa 2017. Se on yksi maailman suurimmista tietovuodoista.


title: Paratiisin paperit

text: Tietovuodon keskipisteessä on Appleby-lakitoimisto, josta vuodetut tiedot varastettiin. Vuoto paljasti useiden valtionpäämiesten, kuten Kanadan pääministeri Justin Trudeaun ja Elisabet II:n sijoituksia.


title: Paratiisin paperit

text: EU-parlamentti arvosteli marraskussa 2017 rikkaiden ja yritysten mahdollisuutta alhaisiin veroihin veroparatiiseissa. Romanian konservatiivi Monica Macovein mukaan 13 miljoonaa dokumenttia osoittivat miten laajaa korruptio ja rahanpesu on. ”Tämä tapahtuu meidän silmiemme alla täällä Euroopassa ja olemme osasyyllisiä, jos emme purkaa veroparatiiseja.” Malta ei ole toimeenpannut EU:n rahanpesudirektiiviä eikä EU:n yhteistä syyttäjäviranomaista. Vuonna 2018 EU aikoo tutkia EU-passien myyntiä investointien palkaksi.


title: Paratiisin paperit

text: Paratiisivuodossa Maltalta löytyi eniten suomalaisia ja ruotsalaisia. Juuri ennen tietovuotoa lokakuussa 2017 tapettiin Maltalla autopommilla tutkiva journalisti Daphne Caruana Galizia.


title: Paratiisin paperit

text: Paljastuksista ilmenee, että liikemies Antti Herlin lähetti toukokuussa 2016 Maltalle 3 miljoonaa euroa. Rahoilla yritettiin pelastaa suomalaisten omistamaa Nemea-veroparatiisipankkia. Viranomaiset tutkivat myös 10 miljoonan euron talletusta Nemea-pankkiin Azerbaidžanista.


title: Paratiisin paperit

text: Noin 350 suomalaisella on yhteys maltalaisiin yhtiöihin. Suomalaiset omistavat Maltan kautta laivoja, huvijahteja ja osuuksia nettikasinoista ja tekevät sijoituksia. Malta on Euroopassa merkittävä verkkokasinoiden ja peliyhtiöiden kotipaikka. Suomessa rahapelien monopoli on Veikkauksella. Suomen poliisihallitus on tehnyt tutkintapyyntöjä rahapeliyhtiöiden laittomasta markkinoinnista.


title: Paratiisin paperit

text: Yleisradion veroparatiisikeskusteluissa verosuunnittelun esitettiin vääristävän kilpailua. Pienyritykset eivät kilpaile samoilla ehdoilla, jos suuryrityksille sallitaan merkittävästi pienepi veroprosentti. Esimerkiksi Maltalla yritysvero on 35 %. Kuitenkin esimerkiksi ulkomainen kauppaketju Lidl maksaa voitoistaan vain muutamia prosentteja veroja. Paikallisten kauppiaiden korkea verotus tekee kilpailun heille vaikeaksi.


title: Paratiisin paperit

text: Suuryritykset palkitsevat työntekijöitään veroparatiisien kautta muun muassa paratiisin papereista tutun lakitoimisto Applebyn ja IT-jätti CGI:n avustamana. Yli 150 suomalaista on ollut mukana CGI:n palkitsemisjärjestelyssä: mukaan lukien Suomen eduskunta, oikeushallinto ja Helsingin kaupunki. Tulojen ilmoitus Suomen verottajalle on tulonsaajan vastuulla.


title: Paratiisin paperit

text: Urheiluseurat ovat perustaneet trusteja, joiden kautta on maksettu pelaajille palkkioita. Jalkapalloseura Glasgow Rangers maksoi kymmeniä miljoonia puntia pelaajien palkkioita trustiin. Pelaajat ottivat trustilta korotonta ”lainaa” ja välttyivät näin veroilta. Kesällä 2017 Britannian korkein oikeus päätyi verottajan kannalle, kun se katsoi että trustista saatavia tuloja on verotettava.


title: Heikki Aitoaho

text: Heikki Aitoaho on suomalainen arkkitehti. Aitoaholla on arkkitehtitoimisto yhdessä Kaarlo Viljasen kanssa. Aitoaho on suunnitellut Vaasan Jaakoon muistomerkin.


title: Heikki Aitoaho

text: Aitoaholle on myönnetty vuonna 2014 Suomen Leijonan ritarimerkki.


title: Still Standing

text: Still Standing on Jason & the Scorchersin albumi, joka julkaistiin vuonna 1986.


title: Still Standing

text: Albumi nousi Yhdysvalloissa Billboard 200 -listan sijalle 91.


title: Valtter Luoto

text: Veikko Valtter Luoto (s. 3. syyskuuta 1936 Valkeala) on suomalaisen helluntailiikkeen vaikuttaja ja toimittaja. Hänelle myönnettiin seurakuntaneuvoksen arvonimi vuonna 2002.


title: Valtter Luoto

text: Valtter Luoto syntyi helluntailaiseen perheeseen. Hän opiskeli kansakoulunopettajaksi ja työskenteli aluksi Kouvolassa opettajana, mutta vuonna 1963 hänet valittiin "Ristin Voitto" -lehden toimitussihteeriksi. Hän kohosi merkittävään asemaan sekä kustannusyhtiö Ristin Voiton palveluksessa että Suomen Kristillisten Kustantajien luottamustehtävissä: hän oli "Ristin Voitto" -lehden päätoimittaja vuosina 1978–1993 ja kustannusyhtiön toimitusjohtaja vuosina 1983–1993, ja sen jälkeen hän ryhtyi toimittamaan yhtiön suurteoshankkeita. Hänen päätoimittajakaudellaan lehdelle oli ominaista korkeatasoinen journalismi ja pyrkimys vuorovaikutukseen muiden kristillisten kirkkojen, kuten Suomen evankelis-luterilaisen kirkon kanssa. Luoto edusti vapaita kristillisiä liikkeitä raamatunkäännöskomiteassa vuosina 1974–1991. Vuosina 1996–1998 hän johti Helsingin Saalem-seurakuntaa.


title: Juan Carlos I (L61)

text: Juan Carlos I (runkonumero L61) on Espanjan laivaston vuonna 2009 vesille laskettu lentotukialus ().


title: Juan Carlos I (L61)

text: Espanjan hallitus hyväksyi syyskuussa 2003 aluksen hankinnan. Seuraavana vuonna tehtiin sopimus aluksen suunnittelusta ja valmistuksesta. Aluksella oli tarkoitus korvata laivastolla olleet kaksi Newport-luokan maihinnousualusta. Alus tilattiin 5. syyskuuta 2003 Ferrolista Navantian telakalta. Ensimmäiset osat aluksesta valmistettiin toukokuussa 2005 ja köli laskettiin virallisesti 1. heinäkuuta 2006. Alukseen tarvittavien 111 osan valmistaminen jaettiin Fenen ja Ferrolin telakoille ja Ferrol vastasi lisäksi kokoonpanosta. Alus laskettiin vesille maaliskuussa 2008, minkä jälkeen työt jaettiin kahdeksaan lohkoon. Virallinen vesillelasku tapahtui 22. syyskuuta 2009, jolloin alus siirrettiin koeajoihin. Aluksen luovutus tilaajalle viivästyi propulsiojärjestelmässä havaittujen vikojen korjaamiseksi. Korjausten jälkeiset koeajot suoritettiin touko-kesäkuussa 2010 ja alus otettiin palvelukseen 30. syyskuuta 2010 Espanjan kuninkaan Juan Carlos I:n läsnä ollessa.


title: Juan Carlos I (L61)

text: Alus on palveluksessa vuonna 2017.


title: Itzamna

text: Itzamna (mayaksi "Iguaanin talo") on mayojen pääjumala, taivaan, päivän ja yön hallitsija. Hän on luojajumala Hunab Kun poika, mayojen maissin jumala sekä kulttuurin ja sivistyksen perustaja. Hän tutustutti ihmiskunnan maissiin ja kaakaoon, ja hän opetti heille kirjoitustaidon sekä ajanlaskun. Hän oli myös parantamisen ja lääkehoidon suojelusjumala. Kulttuurin tuojana Itzamnasta tuli mayojen kansallisjumala. Kun hänet samaistetaan auringonjumala Kinich Ahauhun, hän on myös idän ja lännen herra. Itzamnan toinen nimi on Yaxkokahmut "tiedon herra". Kuun jumalatar Ixchel saattoi olla Itzamnan naispuolinen personifikaatio.


title: Jennah Vainio

text: Jennah Vainio (s. 1972) on suomalainen säveltäjä ja kitaristi. Vainio on opiskellut sävellystä Helsingin yliopistossa ja Sibelius-Akatemiassa ja on myös osallistunut sävellyksen mestarikursseille. Hänen teoksiaan on esitetty niin koti- kuin ulkomaillakin sekä radiossa. Esimerkiksi Baltimoren sinfoniaorkesteri, joht. Marin Alsop, Hartfordin sinfoniaorkesteri (USA), Norrköpingin sinfoniaorkesteri, Lapin Kamariorkesteri, joht. John Storgårds, Mikkelin kaupunginorkesteri ja UMO Jazz Orchestra ovat esittäneet hänen teoksiaan.


title: Jennah Vainio

text: Valtaosa hänen teoksistaan on syntynyt tilaustöinä. Tuotanto kattaa orkesteri-, kamari- ja vokaalimusiikkia.


title: Jennah Vainio

text: Vainion teoksia on kustannettu (Fennica Gehrman, Sulasol, Uusinta) ja levytetty (Alba Records, Pilfink Records, Korvat Auki, Uusinta).


title: Jennah Vainio

text: Hän on myös saavuttanut menestystä koti- ja ulkomaisissa sävellyskilpailuissa teoksillaan Ankomst till Hades mieskuorolle ja A Sweet Escapade big bandille.


title: Jennah Vainio

text: Viime aikaisiin kantaesityksiin lukeutuu mm. kuoroteos 'At Midnight' Sara Teasdalen tekstiin Kaari-Ensemblelle, joht. Saara Aittakumpu. Berlin, Prix Des Nations, 3.2.2017


title: Jennah Vainio

text: Musiikki Saana Wang'in taide elokuvaan '2156'. Ensiesitys: Pariisi, Suomen-Ranskan Instituutti, marraskuu 2016


title: Jennah Vainio

text:
Vainio tunnetaan myös intohimostaan metallimusiikkiin ja sen ala-genreihin. Sähkökitaran taitajana
hänen ensimmäisiin musiikillisiin esikuviin lukeutuivat muiden ohella neoklassiset metallikitaristit Yngwie Malmsteen ja Jason Becker.


title: Jennah Vainio

text: Linkkejä kappaleisiin:


title: Jennah Vainio

text: Linkkejä haastatteluihin ym:


title: Smurffit: Kadonnut kylä

text: Smurffit: Kadonnut kylä () on kolmas Smurffit-animaatioelokuva, jonka on ohjannut Kelly Asbury. Elokuva ilmestyi keväällä 2017. Sen ensi-ilta Suomessa oli 31. maaliskuuta 2017. Edeltäjistään poiketen tässä elokuvassa myös Gargamel-velho ja hänen kissansa on animoitu.


title: Smurffit: Kadonnut kylä

text: Elokuvassa salaperäinen kartta johdattaa päähenkilönä olevan Smurffiinan, Smurffikylän ainoan naispuolisen smurffin, ja hänen parhaat ystävänsä Välkyn, Tohelon ja Pattismurffin kilpajuoksuun Kielletyn metsän halki löytääkseen kadonneen kylän, jossa asuu toinen Smurffikansa, ennen ilkeää Velhoa. Lisäksi elokuvassa käsitellään sitä, kuinka Smurffiina tuntee itsensä ulkopuoleksi ollessaan eri sukupuolta kuin muut Smurffikylässä. Muilla Smurffeilla on nimi liittyen heidän erityiseen osaamisalueeseensa, mutta Smurffiinalla ei.


title: Smurffit: Kadonnut kylä

text: Muissa rooleissa suomenkielisessä dubbauksessa ovat Satu Silvo, Myy Lohi, Mimosa Willamo, Reetta Korhonen, Annituuli Kasurinen, Antti LJ Pääkkönen, Akseli Herlevi, Henna Wallin, Osku Ärilä, Peter Kanerva, Roope Salminen, Saara Lehtonen, Taisto Oksanen, Valtteri Turunen, Yasmine Yamajako sekä Tiina Juntunen.


title: Hunab Ku

text: Hunab Ku on mayojen ylin jumala ja luojajumala. Hän on "jumala muiden jumalten yllä", näkymätän ja käsittämätön. Hunab Ku on asteekkien Omoteotlin vastine. Ajan kuluessa Hunab Kun merkitys kuitenkin väheni, ja hän joutui väistymään poikansa Itzamnan tieltä.


title: Oath Keepers

text: Oath Keepers on vuonna 2009 Yhdysvalloissa perustettu järjestö, johon kuuluu monia entisiä sotilaita, poliiseja ja terveydenhuollon työntekijöitä. Järjestöön kuuluneet ovat vannoneet työssään virkavalan, jossa ovat luvanneet puolustaa Yhdysvaltain perustuslakia kaikkia vihollisia vastaan, sisäisiä ja ulkoisia. Järjestön mukaan se pyrkii kouluttamaan virassa olevia ja virasta poistuneita henkilöitä Yhdysvaltain perustuslain tärkeydestä, ja siitä, kuinka virkavala on vannottu Yhdysvaltain perustuslaille, eikä esimerkiksi poliitikoille. Järjestön mukaan sen jäsenet eivät tottele käskyjä, jotka ovat perustuslain vastaisia, kuten esimerkiksi kansalaisten aseistariisumista tai perusteettomia kotietsintöjä.


title: Oath Keepers

text: Järjestön perusti Elmer Stewart Rhodes maaliskuussa 2009. Rhodes sai inspiraatiota ajatuksesta, että Hitler olisi voitu pysäyttää, jos viranomaiset olisivat kieltäytyneet tottelemasta käskyjä. Rhodes kirjoitti vuonna 2008, että täysimittainen totalitaarinen valtio ei voi toteutus Yhdysvalloissa, jos enemmistö poliiseista ja sotilaista noudattaa valaansa puolustaa Yhdysvaltain perustuslakia ja kieltäytyy toteuttamasta Johtajan antamia perustuslainvastaisia säädöksiä.


title: Oath Keepers

text: Fergusonin mellakoiden aikana aseistautuneet järjestön jäsenet partioivat kaduilla ja talojen katoilla.


title: Dal Shabet

text: Dal Shabet (, tyyliteltynä Dal★Shabet tai Dalshabet) on eteläkorealainen tyttöbändi, joka aloitti vuonna 2011.


title: Dal Shabet

text: Yhtye on voittanut parhaan tulokkaan Golden Disk Awards -palkinnon.


title: Samuel Girard

text: Samuel Girard (s. 12. toukokuuta 1998) on kanadalainen jääkiekkoilija, joka edustaa NHL-liigassa pelaavan Colorado Avalanchen organisaatiota.


title: Verimeri

text: Verimeri (, "Pibada"; ) on pohjoiskorealainen ooppera. Virallisten pohjoiskorealaislähteiden mukaan sen on säveltänyt Kim Jong-il, joka kehitti isänsä Kim Il-sungin japanilaismiehityksen aikaan tekemästä näytelmästä oopperan. Se sai kantaesityksensä Pjongjangin suurteatterissa heinäkuussa 1971. Ensimmäisten 30 esitysvuoden aikana sitä ehdittiin esittää yli 1 500 kertaa, ja se on Pohjois-Korean pisimpään esitetty ooppera.


title: Verimeri

text: "Verimeren" tapahtumat sijoittuvat 1930-luvulle, jolloin Japani miehitti Korean niemimaata. Se kertoo naispuolisesta maatyöläisestä, joka ymmärtää, että ainoa tapa selviytyä miehityksestä on kapinoida, ja nousee vallankumoussankariksi. Sitä pidetään Pohjois-Koreassa korealaisen mielenlaadun täydellisenä edustajana ja juche-aatteen taiteellisena kuvastajana.


title: Verimeri

text: Tyyliltään "Verimeri" edustaa korealaista vallankumousoopperaa. Se on tyylilajin edustajista parhaiten tunnettu ja kuuluu viiden ”kuolemattomaksi klassikoksi” nimetyn vallankumousoopperan joukkoon. Se oli ensimmäinen ooppera, jossa mukana oli "pangchang", lavan ulkopuolinen kuoro, jolla on korvattu aarioita ja yksinlauluosuuksia, minkä on katsottu tuovan esiin ryhmäajattelua.


title: Harlan County, USA

text: Harlan County, USA on Barbara Kopplen tuottama ja ohjaama yhdysvaltalainen pitkä dokumenttielokuva vuodelta 1976. Se seuraa Yhdysvaltojen Kentuckyn osavaltiossa vuonna 1973 käytyä Brooksiden kaivoslakkoa, joka kesti 13 kuukautta koska työnantajapuoli ei hyväksynyt kaivosalan ammattiliittoa neuvotteluosapuoleksi.


title: Harlan County, USA

text: "Harlan County, USA" palkittiin parhaan dokumenttielokuvan Oscar-palkinnolla. Vuonna 1990 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Harlan County, USA

text: Elokuva esitettiin Yle TV2 -kanavalla 20. marraskuuta 1978 ruotsinkielisellä nimellä "Gruvarbetarna i Harlan County, USA" ja 27. tammikuuta 1980 suomeksi tekstitettynä.


title: A.J. Greer

text: Anthony-John "A.J." Greer (s. 14. joulukuuta 1996) on kanadalainen jääkiekkoilija, joka edustaa NHL-liigassa pelaavan Colorado Avalanchen organisaatiota.


title: Tullivapaa avioliitto

text: Tullivapaa avioliitto ("Vámmentes házasság") on János Zsombolyain ohjaama suomalais-unkarilainen yhteistyöelokuva vuodelta 1980. Romanttisen komedian pääparia näyttelevät unkarilainen Mari Kiss ja suomalainen Tom Wentzel. Kansainvälisen tuotantotiimin taiteellisena johtajana toimi Mikko Niskanen.


title: Tullivapaa avioliitto

text: Komediallisessa tarinassa budapestiläisen taksinkuljettajanaisen (Kiss) sulhanen muuttaa Ruotsiin ja on keksittävä keino miten morsian voisi vierailla hänen luonaan laillisesti ja palata aina takaisin Unkariin. Laiton loikkaus eväisi mahdollisuuden palata. Ratkaisuksi tulee kulissiavioliitto suomalaisen liikemiehen (Wentzel) kanssa, mutta asiat mutkistuvat kun heidän välilleen syntyykin unkarilais-suomalainen romanssi.


title: Tullivapaa avioliitto

text: Ajatus Suomen ja Unkarin yhteistyönä tehtävästä elokuvasta oli syntynyt presidentti Urho Kekkosen ja sosialistisen Unkarin valtiojohdon välillä 1970-luvun puolessavälissä. Ensimmäinen yhteistyöidea oli arkkitehti Eliel Saarisesta kertova elokuva ”Honka ja graniitti”, josta ei tullut mitään vaikka sen suunnitteluun käytettiin huomattavia summia suomalaistuotantoihin varattua rahaa. Vuonna 1978 opetusministeriö kehotti asianosaisia viemään yhteistyöelokuvahankkeen tuotantoon asti. Tämä aiheutti suuria riitoja muun muassa Suomen elokuvasäätiön puheenjohtajan Eero Härkösen ja tuotantopäällikkö Matti Kassilan välille. Kassila erosi ja tilalle tuli alan ulkopuolelta Rauni Mollbergin luottomies Veikko Korkala. Rahaa kului, Suomen valtio antoi sitä lisäbudjetissaan lisää, ja sopimus elokuvasta tehtiin ennen kuin käsikirjoitus oli valmis. Elokuvan tuotantoryhmästä tuli hyvin unkarilaispainotteinen, ja kuvauksia tehtiin sekä Unkarissa että Suomessa.


title: Tullivapaa avioliitto

text: Ulkomaille pääsy puri aiheena hyvin yleisöön Unkarissa, jossa elokuva sai puoli miljoonaa katsojaa. Suomessa se sai 23 000 katsojaa, mikä oli alle viidenneksen vuoden keskiarvosta.


title: Tullivapaa avioliitto

text: Suomalaiskriitikot antoivat "Tullivapaalle avioliitolle" melko myönteisiä arvioita. "Helsingin Sanomien" Helena Ylänen piti sitä esimerkkinä siitä, että kahden maan yhteistyöelokuva voi myös onnistua.


title: Markku Toivonen

text: Markku Toivonen (s. 1957 Hämeenlinna) on suomalainen runoilija ja kirjailija, joka on asunut pitkään Tampereella, Pispalan kaupunginosassa. Sukujuuriltaan hän on kansanrunoilija Olli Kymäläisen (1790–1855) jälkeläinen suoraan alenevassa polvessa.


title: Markku Toivonen

text: Toivoselle on myönnetty viisi Tampereen kaupungin kirjallisuuspalkintoa vuosien 1985 ja 2007 välillä. Runokokoelma "Kuka yössä herää" oli Einari Vuorela -runopalkinnon ehdokkaana vuonna 2008.


title: Markku Toivonen

text: Toivonen on opettanut sanataidetta mm. Taideteollisessa korkeakoulussa, yliopistoissa ja kansalaisopistoissa ja pitänyt kirjoittajakursseja kautta Suomen.


title: Markku Toivonen

text: Yksi Toivosen erikoisalueista on suomalainen metriikka: hän on tutkinut mm. Lauri Viidan ja V. A. Koskenniemen runomittojen käyttöä. Häntä kiinnostavat myös typografia ja kirjapainotaidon kehitys.


title: Markku Toivonen

text: Ennen ryhtymistään kirjailijaksi Toivonen työskenteli toimittajana ja lehtikuvaajana.


title: Markku Toivonen

text: Markku Toivonen aloitti kirjailijantyönsä lyyrikkona 1980-luvun alussa. Hän on julkaissut viisi runokokoelmaa, joista uusin, "Lauluja tyhjyydestä", ilmestyi syksyllä 2017.


title: Markku Toivonen

text: Toivosen runoja on luonnehdittu laulullisiksi ja tematiikaltaan ajattomiksi, ja niitä sävyttää tietoisuus eurooppalaisen lyriikan perinnöstä. Runojen kieli on usein paradoksien, yllättävien kiteytysten ja mustan huumorin leimaamaa.


title: Markku Toivonen

text: Toivosen runouden aihealueita ovat mm. sota ja väkivalta, seksuaalisuus ja ihmissuhteet sekä historian uudelleentulkitseminen. Aineksia hänen lyriikkaansa ovat tuoneet niin kreikkalainen, kristillinen, suomalais-ugrilainen kuin populaarikulttuurinkin mytologia.


title: Markku Toivonen

text: Aikoinaan ”kulttiteokseksi” muodostuneen esseekokoelman "Runouden kuntokoulu" (1988) hän teki yhdessä runoilija Risto Ahdin kanssa. Tämä luovan lukemisen ja kirjoittamisen opas perustui samannimiseen 32-osaiseen radiosarjaan.


title: Markku Toivonen

text: Viime vuosina Toivonen on tullut tunnetuksi myös satiirikkona. Varhaisin satiirisia sävyjä sisältänyt proosateos "Ihmeitä" (2000) sijoittuu Ranskaan, yhtä hyvin valtiaitten saleihin kuin maalaiskyliin ja savuisiin kuppiloihin; kirjan aikajänne ulottuu keskiajalta nykyaikaan. Kirjan henkilöinä ovat mm. häkkejään raahaavat flagellantit, yleisönsä myrkyttävä pianisti ja opiskelijapoika, joka saa terveiset menneisyydestä – Stalinilta.


title: Markku Toivonen

text: "Ihmisenveistäjät" (2011) on hyytävä dystopia lähitulevaisuudesta, jossa kauneuskirurgia on arkipäivää kaikille ja eutanasiasta on tullut sosiaalipolitiikan keskeinen väline. Kirjassa kuolleet tähdet valtaavat estradit palsamoituina ruumiina ja äänioikeuden määrää säädellään varakkuuden perusteella.


title: Markku Toivonen

text: "Kunnanhymyilijä ja muita unelmavirkoja" (2014) on suomalaisen mentaliteetin syväluotaus, jonka irvailut ponnistavat työelämän muutoksista. Työttömyys on tässä maassa mahdotonta – sille, joka ei halua tehdä työtä, järjestetään vaikkapa lihavien kansalaisten sakottajan tai ammattimaisen työnkarttajan toimi!


title: Markku Toivonen

text: Markku Toivonen on kirjoittanut myös näytelmiä. Esikoisdraaman "Lalli" (1996) ohjasi Juha Hurme Rauman kaupunginteatteriin.


title: Markku Toivonen

text: Muita, toistaiseksi esittämättömiä tekstejä ovat itsemurhakomedia "Tuonela Cola", puukkojunkkari Matti Haapojasta kertova ”unidraama” "Ylistaron kuningas" sekä Lallin ja piispa Henrikin myyttiä laaja-alaisemmin tarkasteleva, suomalaisen tragedian yleiseurooppalaisen valtapolitiikan historiaan kytkevä "Rautapaita".


title: Altamura

text: Altamura on kaupunki Apuliassa, Etelä-Italiassa, Materan lähellä. Se sijaitsee 45 kilometriä lounaaseen Barista. Vuonna 2016 Altamurassa oli yli 70000 asukasta. Nimekäs "pane di Altamura" (Altamuran leipä) on todennäköisesti italian tunnetuin leipä. Ykkösnähtävyys sekä vanhin kaupungin muistomerkki on katedraali, jonka keisari Fredrik II rakennutti vuonna 1232.


title: Altamura

text: Vähän matkan päässä kaupungista on löydetty vuonna 1993 neandertalilaisen luuranko (”Uomo di Altamura”, Altamuran mies), joka on yksi maailman parhaiten säilyneistä neandertalilaisen luurangoista. Sen kallosta on eristetty neandertalialisen DNA:ta.


title: Keskustan suuralue (Vaasa)

text: Keskustan suuralue on yksi Vaasan kahdestatoista suuralueesta. Suuralue sijaitsee kaupungin keskustassa. Suuralueella asuu 14 592 (31.12.2016) asukasta.


title: Vöyrinkaupungin suuralue

text: Vöyrinkaupungin suuralue on yksi Vaasan kahdestatoista suuralueesta. Suuralue sijaitsee kaupungin keskustan kupeessa, Klemettilän niemellä. Suuralueella asuu 3 397(31.12.2016) asukasta.Vaasan kaupunginhallinnon tilastoalueista Vöyrinkaupunki muodostaa oman suuralueensa, johon kuuluu Vöyrinkaupungin etelä- ja pohjoisosien lisäksi Klemettilä.


title: A Little Less Conversation

text: A Little Less Conversation on Mac Davisin ja Billy Strangen sanoittama kappale, jonka Elvis Presley alun perin esitti vuoden 1968 elokuvaa "Tytöstä tyttöön" varten. Kappaleesta tuli Yhdysvalloissa hitti, kun se julkaistiin singlenä. Alankomaalainen DJ Junkie XL remixasi kappaleen vuonna 2002, jolloin siitä tuli maailmanlaajuinen hitti yltäen yhdeksän maan singlelistojen kärkeen.


title: A Little Less Conversation

text: Kappale on esiintynyt populaarikulttuurissa useasti ja monet artistit ovat tehneet oman coverversionsa kappaleesta.


title: Kotirannan suuralue

text: Kotirannan suuralue on yksi Vaasan kahdestatoista suuralueesta. Suuralueella asuu 4 554 (31.12.2016) asukasta.


title: Huutoniemen suuralue

text: Huutoniemen suuralue on yksi Vaasan kahdestatoista suuralueesta. Suuralueella asuu 8 871(31.12.2016) asukasta. Vaasan kaupunginhallinnon tilastoalueista Huutoniemi muodostaa Huutoniemen suuralueen yhdessä Asevelikylän, Purolan, Teeriniemen ja Melaniemen kanssa.


title: Ristinummen suuralue

text: Ristinummen suuralue on yksi Vaasan kahdestatoista suuralueesta. Suuralueella asuu 7 380 (31.12.2016) asukasta. Vaasan kaupunginhallinnon tilastoalueista Ristinummen suuralueen muodostavat yhdessä Alkula, Haapaniemi, Vanha Vaasa, Ristinummi ja Vanhasatama


title: Höstveden suuralue

text: Höstveden suuralue on yksi Vaasan kahdestatoista suuralueesta. Suuralueella asuu 397(31.12.2016) asukasta. Vaasan kaupunginhallinnon tilastoalueista Höstveden suuralueen muodosta yhdessä Pilvilammen, Höstveden ja Runsorin kanssa.


title: Suvilahden suuralue

text: Suvilahden suuralue on yksi Vaasan kahdestatoista suuralueesta. Suuralueella asuu 3 853(31.12.2016) asukasta. Vaasan kaupunginhallinnon tilastoalueista Suvilahti muodostaa oman suuralueensa, johon kuuluu varsinaisen Suvilahden lisäksi Korkeamäki.


title: Sundomin kirkko

text: Sulvan kirkko on Vaasan Sundomiin 1929 rakennettu puurakenteinen kirkko. Kirkon suunnitteli Oskar Berg. Kirkko on entisöity vuonna 2004. Kirkossa on istumapaikkoja 240 hengelle. Kirkon 10-äänikertaiset urut on valmistanut Hans Heinrich.


title: Alaskan itsenäisyyspuolue

text: Alaskan itsenäisyyspuolue (engl. "Alaskan Independence Party", lyh"." "AKIP") on Yhdysvalloissa Alaskan osavaltiossa vaikuttava poliittinen puolue, joka haluaa kansanäänestyksen Alaskan itsenäistymisestä. Puolue kannattaa muun muassa laajoja yksilönvapauksia, yksityistä aseenomistusta, kotiopetusta ja minimivaltiota.


title: Caravanserai

text: Caravanserai on Santana-yhtyeen neljäs studioalbumi, joka julkaistiin 11. lokakuuta 1972. Se merkitsi yhtyeelle merkittävää tyylinmuutosta latin rockista kohti fuusiojazzia ja lyhyistä hittikappaleista kohti pitkiä instrumentaaliosuuksia. Albumia pidetään yhtenä yhtyeen parhaista, mutta kaupallisesti se merkitsi yhtyeen suosion kääntymistä laskuun.


title: Caravanserai

text: Yhtyeen kokoonpano oli albumia tehtäessä vaihtunut. Alkuperäinen bassokitaristi David Brown oli jättänyt Santanan 1971, ja hänen korvasivat albumilla Doug Rauch ja Tom Rutley. Alkuperäisen lyömäsoittajan Michael Carabellon korvasi Armando Peraza. Kosketinsoittaja-laulaja Gregg Rolie oli tekemässä lähtöä yhtyeestä, ja yhdellä raidalla hänen tilallaan soittaa Tom Coster, josta tulikin albumin myötä yhtyeen uusi kosketinsoittaja.


title: Caravanserai

text: "Caravanserai" nousi Yhdysvalloissa Billboard 200 -listan kahdeksannelle sijalle ja kuudennelle tilalle R&B-albumilistalla 1972.


title: Caravanserai

text: Albumin kappaleista vain kolme oli perinteisiä laulettuja kappaleita (”Just in Time to See the Sun”, ”All the Love of the Universe” ja ”Stone Flower”) ja loput instrumentaalisia. Albumilta ei noussut yhtään hittisingleä, ja albumi merkitsi Santana-yhtyeen kaupallisen menestyksen kääntymistä laskuun. "Caravanserai" oli kuitenkin suuri arvostelumenestys, ja sitä pidetään yhtenä yhtyeen parhaista albumeista.


title: Caravanserai

text: Levyllä vierailevia muusikoita ovat muun muassa avausraidan saksofonisoolon soittava Hadley Caliman.


title: Caravanserai

text: Albumin nimi tarkoittaa karavaaniseraljia. Kansikuvan on toteuttanut Joan Chase.


title: Caravanserai

text: Yhtyeen omien jäsenten nimiin merkittyjen sävellysten lisäksi albumilla on Carlos Santanan ja Mike Shrieven sanoittama versio Antônio Carlos Jobimin instrumentaalikappaleesta ”Stone Flower”.


title: Juho Tapani

text: Juho Tapani (s. 9. toukokuuta 1873 Laitila) oli suomalainen Turussa asunut tehtailija, maanviljelijä ja rakennusalan keksijä. Tapani omisti Turun Rautabetonivalimon ja Mjösundin Keramia Oy:n tiilitehtaan.


title: Juho Tapani

text: Tapani aloitti liiketoimintansa metsäkaupoilla vuonna 1895. Hän oli Piikkiön ja Paimion sahojen osakkaana vuosina 1903–1911 ja perusti sen jälkeen Turun Rautabetonivalimon vuonna 1911. Vuonna 1925 hän rakennutti lisäksi kattotiilitehtaan Kemiön Mjösundiin. Hän kuului Turun Suomalaisen Säästöpankin isännistöön vuodesta 1928 sekä eräiden muiden turkulaisten yhtiöiden johtokuntiin. Tapani oli Nyynäisten kartanon hoitajana Lemussa vuosina 1905–1923 ja omisti Yli-Lemun kartanon vuodesta 1926.


title: Juho Tapani

text: Tapani oli Turun kaupunginvaltuuston jäsen vuosina 1923–1925, Turun työnantajayhdistyksen johtokunnan jäsen vuodesta 1917 sekä Turun yliopistoseuran hoitokunnan perustajajäsen.


title: Juho Tapani

text: Vuonna 1912 Tapani sai patentin Tapani-laatan nimellä tunnetulla raudoitetulle betonilaatalle joka oli varhainen betonielementtien edeltäjä. Tapanilaattoja oli eri kokoisia, yleisin koko oli 100 x 25 x 25 senttimetriä jolloin yksi laatta painoi 45–50 kiloa. Tapani-laatta koostui kahdesta erillisestä ohuesta betonilevystä joita yhdistivät kapeat betonikielekkeet. Laattoja käytettiin rakennuksien ulko- ja väliseinien sekä lattioiden muurauksessa. Muurausvaiheessa levyjä yhdistäneet kielekkeet lyötiin rikki jolloin laatan ulko- ja sisäpinta eivät olleet kylmäsillalla kosketuksissa toisiinsa. Laatan onkalo täytettiin sitten koksikuonalla tai hienolla hiekalla. Laattoja käytettiin 1910- ja 1920-luvuilla rakentamisessa varsinkin Turun seudulla ja Helsingissä.


title: Juho Tapani

text: Tunnetuin rakennus jossa Tapani-laattoja käytettiin oli Alvar Aallon suunnittelema vuonna 1929 Turkuun Läntinen Pitkäkatu 20:een valmistunut ns. standardivuokratalo. Muita turkulaisia asuintaloja joissa Tapani-laattoja käytettiin olivat Horttokuja 1 (Villa Hortus, nykyinen Turun yliopiston vierastalo), Maariankatu 12, Aurakatu 22, Puutarhakatu 7, Arseninkatu (nyk. Sirkkalankatu) 8, Läntinen Pitkäkatu 13 (entinen Jousi Oy:n tehdasrakennus, nykyinen Partiomuseo), sekä Museomäki 1. Tapanilaattoja käytettiin vuonna 1916 Hauhon Alvettulaan valmistuneessa Alvettulan sillassa sekä Turussa Kuralan Kylämäen vesisäiliössä. Tapani-laattoja käytettiin myös pienemmissä rakennuskohteissa kuten rakennusten perustuksissa sekä maatalous- ja ulkorakennuksissa. Laatat eivät kuitenkaan tulleet yleisempään käyttöön rakennusalan kehittymättömyyden vuoksi ja niiden valmistus loppui Turun Rautabetonivalimon lopetettua toimintansa 1930-luvun puolivälissä. Tapani keskittyi sitten hoitamaan omistamansa Mjösundin Keramia Oy:n tiilitehdasta ja hän keksi ja patentoi tällöin muun muassa S-mallisen kattotiilen. Lisäksi Tapanin omistamassa Yli-Lemun kartanossa valmistettiin 1920–1930-luvuilla Tapani-merkkistä juustoa.


title: Rosa Lemberg

text: Rosa Emilia Lemberg (o.s. Clay, 31. elokuuta 1875 Omaruru – 1959 Covington, Michigan, Yhdysvallat) oli amerikansuomalainen opettaja, laulaja, näyttelijä, kuoronjohtaja ja teatteriohjaaja, joka oli 1900-luvun alkupuoliskon merkittävimpiä amerikansuomalaisen työväenliikkeen kulttuurivaikuttajia lähes 50 vuoden ajan. Lounaisessa Afrikassa syntynyt Lemberg asui 1800–1900-lukujen vaihteessa myös Suomessa, jossa hän valmistui opettajaksi ja työskenteli myöhemmin ammatissaan muutaman vuoden ajan.


title: Rosa Lemberg

text: Nykyisen Namibian alueella sijaitsevassa Omarurun kylässä syntyneen Lembergin isä oli brittiläinen kauppias Charles William Clay ja äiti bantuheimoon kuulunut nuori nainen, jolta lapsi kuitenkin otettiin pois jo pian syntymän jälkeen. Kahden kuukauden ikäisestä lähtien hän oli Ambomaalla asuneen brittiperheen hoidossa, ja nelivuotiaana Lembergistä tuli Lounais-Afrikassa Suomen Lähetysseuran lähetyssaarnaajina toimineiden Karl August Weikkolinin ja Ida Sofia Ingmanin kasvattitytär. Lemberg kastettiin ilmeisesti Omarurussa vuonna 1881, jonka jälkeen Weikkolinit vaikuttivat pohjoisempana Ambomaalla sijainneella Omandongon lähetysasemalla. K. A. Weikkolin tunnettiin mukavana miehenä, mutta hänen puolisonsa kerrottiin pitäneen Rosaa ankarassa kurissa lähinnä palkattomana piikana.


title: Rosa Lemberg

text: Weikkolinit palasivat Suomeen lyhyeksi aikaa kesäkuussa 1888, jolloin perheeseen kuului myös poika Kalle Johannes. Pariskunta kiersi parin vuoden ajan eri puolilla Suomea hengellisissä tilaisuuksissa, joissa eksoottista Rosaa esiteltiin yleisölle. Hänen piti esittää joululauluja hottentottikielellä, vaikkei se ollut edes hänen äidinkielensä. Rosan tehtävänä oli myös kerätä yleisöltä rahaa, joista hän ei kuitenkaan itse saanut mitään. Rosa esiintyi tuolloin myös Jyväskylän laulujuhlilla, jossa hän myi yleisölle itsestään otettuja valokuvia. Vuonna 1890 perhe matkusti takaisin Lounais-Afrikkaan, jossa Karl August Weikkolin kuoli vuotta myöhemmin. Puolisonsa kuoleman jälkeen Ida Sofia Weikkolin palasi lasten kanssa kotimaahansa, jossa he asettuivat Vihtiin. Rosa kävi kansakoulua ja jatkoi kaksi vuotta oppikoulua Helsingissä. Hän sai 19-vuotiaana opiskelupaikan Sortavalan seminaarista. Hän menestyi erityisesti taideaineissa sekä johti koulun kuoroa ja lauloi konserteissa usein myös soolo-osuuksia. Lemberg saavutti suurta suosiota muun muassa Joensuun laulujuhlille vuonna 1897 tehdyllä konserttimatkalla. Hän valmistui opettajaksi 1898 ja sai Suomen kansalaisuuden vuotta myöhemmin, tiettävästi ensimmäisenä afrikkalaisena.


title: Rosa Lemberg

text: Lemberg sai ensimmäisen työpaikkansa Kuopion pitäjästä Mustinlahden kansakoulusta, mutta elämä pienessä kylässä kävi hänen taustansa vuoksi pian mahdottomaksi. Kyläläisten ennakkoluulojen ja kiusaamisen vuoksi Lemberg ei juurikaan poistunut koululta. Hän jätti työpaikkansa vuonna 1900 ja suunnitteli palaavansa Afrikkaan lähetystyöntekijäksi. Lemberg jäi kuitenkin Suomeen ja toimi vuoden yksityisopettajana Urjalassa ja vuosina 1901–1903 opettajana Cederin koulussa Tampereella. Elämä isommassa kaupungissa oli helpompaa, ja Lemberg oli myös oppilaiden keskuudessa pidetty. Kesällä 1903 hän lomaili Loviisassa, jossa Lemberg tapasi varakkaan venäläisen lääkärin. Pariskunta kihlautui nopeasti, mutta ilmeisesti kokeilemistaan lääkkeistä seonnut puoliso teki itsemurhan vain pari viikkoa ennen sovittua hääpäivää. Tapauksen järkyttämänä Lemberg päätti jättää Suomen ja matkusti kesäkuussa 1904 siirtolaiseksi Yhdysvaltoihin.


title: Rosa Lemberg

text: Yhdysvaltoihin saapuessaan Lemberg ei osannut yhtään englantia, joten hän hakeutui New Yorkissa suomalaissiirtolaisten seuraan ja liittyi pian myös Amerikan Suomalaisen Sosialistijärjestön paikallisosastoon. New Yorkissa hän oli alusta asti mukana järjestön kulttuuririennoissa: Lemberg johti kuoroa, ohjasi näytelmiä sekä esiintyi ja lauloi suomalaisten kokoontumispaikoissa eli haaleissa. Parin vuoden kuluttua hän avioitui amerikansuomalaisen näytelmäkirjailijan Lauri Lembergin kanssa. Pariskunnalle syntyi kaksi lasta, Irja ja Orvo. Perhe muutti aluksi Michiganin Ironwoodin ja 1910-luvun alussa länsirannikolle Oregonin Astoriaan. Avioliitto päättyi eroon, kun Lauri Lemberg muutti Kaliforniaan ja Rosa jäi lastensa yksinhuoltajaksi. Hän ryhtyi Astoriassa Suomalaisen Sosialistijärjestön kuoron- ja näyttämönjohtajaksi, mutta muutti nopeasti Washingtoniin saatuaan parempipakkaisen työpaikan opettajana. Länsirannikolla Lemberg liittyi myös syndikalistiseen Industrial Workers of the World -ammattiliittoon, jonka piirissä hän vaikutti myöhemmin erityisesti teatteriohjaajana. Vuonna 1916 Lemberg toimi ohjaajana Montanan Butten suomalaistyöläisten parissa ja järjesti muun muassa ohjelmaa, jolla kerättiin varoja Everettin verilöylyssä surmattujen IWW:n työläisten perheille.


title: Rosa Lemberg

text: Vuonna 1919 Lemberg muutti Chicagoon, jossa hän jatkoi toimintaansa IWW-ammattiliitossa ja paikallisessa amerikansuomalaisten kokoontumispaikassa "Finn Hallissa". Lemberg esiintyi ilmaiseksi ja hankki elantonsa tekemällä ompelijan sekä musiikin- ja kielenopettajan töitä. Vaikka Lembergin tulot olivat hyvin pienet, hän pystyi niiden avulla kustantamaan lastensa musiikki- ja tanssitunnit. Hän toimi kuoron- ja näyttämönjohtajana ja esiintyi itse pääosissa tavallisen draaman lisäksi myös lukuisissa opereteissa ja musiikkinäytelmissä. Lemberg tunnettiin erityiseti vaikuttavana laulajana, jonka ääniala oli kontra-altto. Häntä kutsuttiin muun muassa lempinimillä ”Satakieli” ja ”Suomalainen Sarah Bernhardt”. Lemberg ei kuitenkaan tiettävästi tehnyt yhtään levytystä. Laulamisen lisäksi hänet tunnettiin taitavana pianistina. Pitkäaikaisen kotikaupunkinsa Chicagon ohella Lembergillä oli suuri vaikutus erityisesti Oregonin Astorian amerikansuomalaisten sosialistien yhteisössä ja sen kulttuurielämässä. Hänen vaikutuksestaan paikallisen teatterin ohjelmistoon otettiin tunnettujen suomalaisten näytelmien ohella muun muassa Henrik Ibsenin ja Molièren tuotantoa.


title: Rosa Lemberg

text: Lemberg oli aktiivinen kulttuurivaikuttaja amerikansuomalaisen työväenliikkeen parissa vielä yli 70-vuotiaana. Hän kuoli Michiganin osavaltiossa Covingtonin suomalaisessa vanhainkodissa 84-vuotiaana vuonna 1959.


title: Rosa Lemberg

text: Rosa Lembergistä on julkaistu myös kaksi elämäkertaa. Arvo Lindewallin suomenkielinen "Rosalia" ilmestyi jo hänen eläessään vuonna 1942, mutta sen tarinoita on väritetty runsaasti. Kirjassa esimerkiksi väitetään Lembergin isän olleen Kapkaupungin brittiläinen varakuvernööri ja äiti puoliksi arabitaustainen. Vuonna 1993 ilmestyi siihen pohjautuva Eva Helen Ericksonin englanninkielinen elämäkerta "Työmies Societyn" kustantamana. Vuonna 2010 Lembergin elämää käsiteltiin Yle Teeman esittämässä dokumenttisarjassa "Afro-Suomen historia".


title: The Grand Tour

text: The Grand Tour on brittiläinen Amazon Videon tuottama autoja käsittelevä televisio-ohjelma. Ohjelmaa on esitetty vuodesta 2016.


title: The Grand Tour

text: Ohjelma sai alkunsa, kun Top Gearin juontaja Jeremy Clarkson sai potkut ohjelmasta vuoden 2015 keväällä lyötyään ohjelman avustavaa tuottajaa Oisin Tymonia. Clarkson oli saanut kuulla lääkäriltään sairastavansa syöpää ja, että hänellä on elinaikaa vain muutama kuukausi, jonka jälkeen Clarkson löi tuottajaa. Muutama viikko lyömisen jälkeen paljastuikin, että Clarksonin syöpä-diagnoosi olikin väärä ja hän ei kuolekaan. Clarksonin potkujen myötä Hammond ja May ilmoittivat, että eivät jatka ohjelmassa ilman ystäväänsä.


title: The Grand Tour

text: Top Gearin mystisen The Stig -testikuskin tilalla on "The American" -niminen kuljettaja, joka ei peittele naamaansa, joka on Nascar -kuski Mike Skinner.


title: Aditi

text: Aditi on hindulainen jumalatar ja vedalaisten Adityas-jumalten äiti. Hän on maailman taivaallinen järjestäjä. Myöhemmässä perinteessä Aditi esiintyy maan henkilöitymänä: hänen povensa on maailman napa. Nimi "Aditi" tarkoittaa äärettömyyttä, ja jumalatar onkin eräänlainen kaikkia elollisia syleilevä suuri äitihahmo. Aditi on myös pelastaja, sillä jumalatar vapauttaa häneen uskovat sairauksista, puutteesta ja synneistä.


title: Johan E. Johansson

text: Johan E. Johansson (k. 14. huhtikuuta Pietari) oli suomalaissyntyinen arkkitehti, joka toimi Viipurin kaupunginarkkitehtina vuodesta 1862 vuoteen 1868.


title: Johan E. Johansson

text: Johansson syntymäaika ja -paikka eivät ole tiedossa, mutta hänen tiedetään olleen suomalainen ja menneen naimisiin Viipurissa 1865. Johansson sai taiteellista koulutusta akatemiassa professori Bohnstedin oppilaana. Viipurin kaupunginarkkitehtina hän seurasi Viktor Erik Amadeus Bosinia. Ennen virasta eroamistaan hän sai vuonna 1867 akateemikon arvon. Muutettuaan Viipurista Pietariin Johansson työskenteli siellä arkkitehtina. Viipurissa hän toimi vain seitsemisen vuotta, mutta ehti arkistotietojen mukaan suunnitella rakennuksia noin 70 tontille, muun muassa Pantsarlahdelle. Hänen sinne piirtämiensä puurakennusten tyyli on enemmän ns. nikkarityyliä kuin klassismia. Johansson toteutti myös Viipurin kaupungintalon uusimisen, samoin kuin suunnitteli kansakoulun Torkkelinpuiston kulmaan. Myös sen viereistä kolmikerroksista kivitaloa Aleksanterinkadulla pidetään hänen suunnittelemanaan. Johanssonia seurasi Viipurin kaupunginarkkitehtina Fredrik August Odenwall.


title: Voimakkuus

text: Voimakkuus on farmakologiassa käytetty suure, joka ilmaisee lääkeaineen vaikutusta suhteessa käytettävään määrään. Voimakkuus ilmaistaan pitoisuutena (moolia per litra). Tarkalleen ottaen voimakkuus tarkoittaa sitä lääkeainepitoisuutta, jolla saadaan ennalta määritelty vaste. Tyypillisesti mitattavana vasteena käytetään puolta lääkeaineen suurimmasta saavutettavissa olevasta vasteesta eli maksimivasteesta.


title: Voimakkuus

text: Lääkeaineen voimakkuus ja lääkeaineen teho ovat yhdessä käytettyjä mutta toisistaan erillisiä suureita. Siinä missä voimakkuus kertoo tarvittavasta lääkeainemäärästä suhteessa kyseisellä lääkeainella saavutettavissa olevaan vaikutukseen, teho kuvastaa lääkeaineella saavutettavissa olevaa maksimivastetta suhteessa muihin lääkeaineisiin.


title: Teho (farmakologia)

text: Teho (formula_1) on farmakologiassa käytetty suure, joka ilmaisee lääkeaineeella saavutettavissa olevaa enimmäisvastetta suhteessa muihin lääkeaineisiin. Täydellisellä agonistilla teho on 1 ja täydellisellä salpaajalla teho on 0. Teholtaan tälle välille jääviä aineita sanotaan osittaisagonisteiksi.


title: Teho (farmakologia)

text: Lääkeaineen teho ja lääkeaineen voimakkuus ovat yhdessä käytettyjä mutta toisistaan erillisiä suureita. Siinä missä teho kuvastaa lääkeaineen maksimivastetta suhteessa muihin lääkeaineisiin, voimakkuus kuvaa sitä lääkeainepitoisuutta, jolla saavutetaan tietty osuus (esimerkiksi puolet) kyseisen lääkeaineen enimmäistehosta.


title: Portion Boys

text: Portion Boys on vuonna 2010 YouTube-palvelussa toimintansa aloittanut isojokelais-tamperelainen yhtye.


title: Portion Boys

text: Heidän ensimmäinen biisi oli "Pelimiehen Paratiisi", joka tuli vuonna 2010. Seuraava biisi tuli vuonna 2012 ja se oli nimeltään "Huuleen". Samana vuonna tuli myös "Pumppaa", josta he tekivät uuden version vuonna 2013. He tekivät myös uuden version 2012 vuonna tulleesta biisistä "Kuka Pelkää Leijonaa" vuonna 2016.


title: Bentsotriatsoli

text: Bentsotriatsoli (CHN) on aromaattinen heterosyklinen orgaaninen yhdiste. Yhdistettä voidaan käyttää muun muassa orgaanisen synteesin lähtöaineena tai korroosionestoaineena.


title: Bentsotriatsoli

text: Huoneenlämpötilassa bentsotriatsoli on väritöntä tai kellertävää kiteistä ainetta. Yhdiste liukenee hieman veteen ja hyvin useisiin orgaanisiin liuottimiin esimerkiksi etanoliin, dimetyyliformamidiin, kloroformiin ja bentseeniin.


title: Bentsotriatsoli

text: Bentsotriatsolia voidaan valmistaa o-fenyleenidiamiinin ja typpihapokkeen välisellä reaktiolla. Yhdistettä ja sen johdannaisia käytetään orgaanisen kemian synteeseissä apuaineena esimerkiksi heterosyklisten yhdisteiden valmistukseen ja ligandina organometalliyhdisteissä. Bentsotriatsolia voidaan käyttää myös kuparin ja kuparin metalliseosten korroosionestoaineena ja valokuvauskemikaalina.


title: Colgate

text:
Colgate on Colgate-Palmoliven tuotemerkki, jota käytetään suuhygieniatuotteissa kuten hammastahnoissa,
hammasharjoissa, suuvesissä ja hammaslangoissa.


title: Colgate

text: Colgate hammastahnaa myytiin pienessä kannussa vuodesta 1873 vuoteen 1896. Vuonna 1896 Colgate alkoi myydä ensimmäisenä maailmassa hammastahnaa tuubissa nimellä "Colgate Dental Ribbon Cream". Keksinnön isä oli hammaslääkäri Washington Sheffield.


title: Colgate

text: Colgate on menestynyt vuosittaisissa markkinatutkimuksissa ja oli vuonna 2015 maailman toiseksi ostetuin brändi. Myös vuonna 2016 Colgate oli tutkimusyhtiö Kantar Worldpanelin tekemässä vuosittaisessa selvityksessä toiseksi suosituin ja oli maailman ainoa brändi, jonka valitsi yli 50 prosenttia maailman väestöstä.


title: Total Resistance

text: Total Resistance (alkuperäinen nimi "Der totale Widerstand: Eine Kleinkriegsanleitung für Jedermann)" on sissisodankäynnin opaskirja, jonka on kirjoittanut sveitsiläinen upseeri Hans von Dach vuonna 1957. Kirjasta on tehty useita painoksia ja käännöksiä.


title: Total Resistance

text: Kirjan tarkoituksena oli valmistaa tilanteeseen, jossa Sveitsi miehitetään Varsovan liiton toimesta. Kirjassa ohjeistetaan, kuinka miehitystä vastaan voi taistella.


title: Sotilaan käsikirja

text: Sotilaan käsikirja on Suomen puolustusvoimissa käytetty käsikirja, joka antaa yleiset perusteet sotilaan taitojen oppimiselle kaikissa puolustushaaroissa. Sotilaan käsikirja annetaan jokaiselle varusmiehelle ja vapaaehtoista asepalvelusta suorittavalle naiselle varusmiespalveluksen alussa. Sotilaan käsikirja on tarkoitettu p-kauden ja e-kauden oppikirjaksi, jota tuetaan tarvittaessa muiden oppikirjojen opiskelulla. Sotilaan käsikirjan käyttöönotosta päättää Puolustusvoimien Pääesikunnan koulutusosasto.


title: Sotilaan käsikirja

text: Kirjan aiheet luvuittain:


title: Vesilinja

text: Vesilinja on raja, jossa aluksen runko kohtaa veden pinnan. Se on myös erityinen merkintä joka tunnetaan myös kansainvälisenä lastilinjan, Plimsollin lastimerkkinä tai vesilinjana, joka osoittaa rajan, jolla alus voi olla kuormattu laillisesti eri vesityypeissä ja lämpötiloissa kun alus turvallisesti säilyttää nosteen ja ottaa huomioon vaarallisia aaltoja joita saattaa syntyä. Vaihteleva veden lämpötila vaikuttaa aluksen runkoon; koska kylmempi vesi on tiheämpää kuin lämpimämpi vesi joka antaa enemmän nostetta. Samalla tavalla, makea vesi on vähemmän tiheää kuin merivesi joka samalla vähentää nosteen vaikutusta.


title: Audrey Azoulay

text: Audrey Azoulay (4. elokuuta 1972 La Celle-Saint-Cloud, Ranska) on ranskalainen virkamies ja poliitikko, joka valittiin marraskuussa 2017 Unescon pääsihteeriksi. Sitä ennen hän on toiminut Ranskan kulttuuriministerinä ja Ranskan elokuvainstituutin varajohtajana.


title: Audrey Azoulay

text: Azoulay syntyi vuonna 1972 Essaouirasta kotoisin olevaan Marokon juutalaiseen perheeseen. Hänen isänsä André Azoulay on marokkolainen pankkiiri ja kuningas Muhammad VI:n neuvonantaja ja hänen äitinsä kirjailija Katia Brami.


title: Audrey Azoulay

text: Azoulay opiskeli Ranskassa Sciences Po -yliopistossa ja Englannissa Lancasterin yliopistossa. Hän valmistui vuonna 2000 ENA:sta eli kansallisesta hallintokoulusta, jossa monet Ranskan korkeimmista johtajista ja virkamiehistä ovat opiskelleet.


title: Audrey Azoulay

text: Valmistuttuaan Azoulay työskenteli 2000–2003 Euroopan tilintarkastustuomioistuimessa esittelijänä ja toimi Euroopan komissionn lainsäädännön asiantuntijana kulttuurin ja viestinnän aloilla. Hän aloitti 2006 Ranskan elokuvainstituutin talousjohtajana. Hänestä tuli 2011 instituutin apulaisjohtaja, minkä ansiosta hän nousi Ranskan elokuvatuotannon keskeiseen rooliin. Azoulay edisti instituutissa elokuvien digitalisointia.


title: Audrey Azoulay

text: Ranskan presidentti François Hollande nimitti Azoulayn 2014 kulttuurineuvonantajakseen. Hän nousi hieman yllättäen helmikuussa 2016 kulttuuriministeriksi Fleur Pellerinin korvaajaksi. Hän oli suurelle yleisölle melko tuntematon, mutta varsinkin elokuva-alan ihmiset kiittivät valintaa. Ministerinä hän onnistui takaamaan kulttuuriministeriölle lisää budjettirahaa vuosien leikkauspolitiikan jälkeen. Hänen aikanaan hyväksyttiin myös laki, joka takaa taiteellisen vapauden ja suojelee Ranskan historiallisia kohteita.


title: Audrey Azoulay

text: Azoulay toimi kulttuuriministerinä toukokuulle 2017. Hän oli yksi yhdeksästä ehdokkaasta, jotka hakivat Irina Bokovan seuraajaksi Unescon pääsihteeriksi. 58-jäseninen hallintoneuvosto valitsi lokakuussa 2017 Azoulayn Bokovan seuraajaksi. Yleiskokous hyväksyi marraskuussa valinnan ja nimitti Azoulayn järjestön uudeksi pääsihteeriksi.


title: Vilho Kankare

text: Vilho Kankare (1917 – 2008) oli suomalainen Turusta kotoisin ollut sotakirjailija joka osallistui talvi- ja jatkosotaan. Kankare kirjoitti omiin jatkosodan aikaisiin sotakokemuksiinsa perustuneen kirjansa jo 1947 mutta kustantaja Otava hylkäsi kirjan käsikirjoituksen pitäen sitä inhorealistisena ja raakana. Pöytälaatikkoon jäänyt käsikirjoitus julkaistiin vasta vuonna 2011 nimellä "Mennään kun käsketään! Nuorten miesten jatkosota". Teoksen esipuheen laati professori Martti Turtola. Arvostelijoiden mukaan kirjassa on paljon yhtymäkohtia Väinö Linnan Tuntematon sotilas-romaaniin muun muassa kuvaus Äänislinnaan saapumisesta syksyllä 1941. Kankareen kirja seurasi turkulaisen Kenttätykistörykmentti 5:n vaiheita juhannuksesta 1941 aina vuoteen 1943 jolloin kirjan päähenkilö alikersantti Masi Kankkunen siirretään takaisin kotirintamalle kouluttamaan alokkaita.


title: Kannuksen seurakunta

text:
Kannuksen seurakunta sijaitsee Keski-Pohjanmaalla Kannuksen kaupungissa. Seurakunta kuuluu Kokkolan rovastikuntaan ja Oulun hiippakuntaan.
Seurakunta järjestää aktiivisesti päiväkerhoa ja koulukahvilaa. Kannuksen seurakunnan toiminta on muutenkin monipuolista: vuonna 2017 seurakunta juhlisti 200-vuotiasta kirkkoaan järjestämällä konsertteja, arpajaisia ja suurimpana tapahtumana oli Juhlien Juhlat Kannuksessa 30.9.2017.
Kannuksen seurakunta omistaa rakennuksia ympäri Kannusta: kirkko, seurakuntatalo, Mikaelin kappeli ja hautausmaat, pappila, Eskolan rukoushuone sekä metsäkirkko. Näiden lisäksi Kannuksen seurakunnan käytössä on Ruonan leirikeskus, joka on yhteinen Kalajoen seurakuntien kanssa.


title: Kannuksen seurakunta

text: Seurakunnan nuoriso-osasto on aktiivinen etenkin rippikouluaikaan, jolloin joka perjantainen Nuorten Ilta täyttyy "riparimerkin" kerääjistä. Alakouluikäisille on suunnattu kerran kuukaudessa järjestettävä Donkkis Big Night, jossa alakouluikäiset saavat kiertää erilaisia toimintapisteitä.


Längelmäveden ja Hauhon reittien valuma-alue (vesistöaluetunnus 35.7) on Suomen vesistöaluejaotuksessa yksi Kokemäenjoen vesistön (vesistöaluetunnus 35) ensimmäisen jakovaiheen osa-alueista. Se käsittää Kokemäenjoen vesistössä alueen, joka kerää vedet Pirkanmaalta Tampereelta, Kangasalta, Valkeakoskelta, Pälkäneeltä, Orivedeltä, Juupajoelta ja Ruovedeltä, Keski-Suomesta Jämsästä ja Kuhmoisista, Päijät-Hämeestä Padasjoelta, Kanta-Hämeestä Hämeenlinnasta ja Janakkalasta, ja laskee ne Mallasveden ja Valkeakosken (koski) kautta Vanajaveden–Pyhäjärven alueella (35.2) Vanajaveteen. Vesistön valuma-alueen alarajana on Valkeakoski (koski). Veden jatkavat edelleen Pyhäjärveen, joka laskee Nokialla Nokiankosken kautta Kuloveteen, joka kuuluu Kokemäenjoen alueeseen (35.1). Kokemäenjoki laskee Porissa Selkämereen. Valuma-alueen pinta-ala on 4 449,79 neliökilometriä ja järvisyys 18,7 %.


title: Längelmäveden ja Hauhon reittien valuma-alue

text: Alla olevista järvien, jokien ja valuma-alueiden tiedoista suurin osa on tuotu sekä Suomen ympäristökeskuksen (SYKE) Ympäristö- ja paikkatietopalvelusta että Kansalaisen karttapaikasta.


text:
Kuten nimestä voidaan päätellä, valuma-alueella on kaksi pääreittiä. Ne ovat Längelmäveden reitti ja Hauhon reitti. Molemmat reitit kohtaavat Mallasvedellä.
Längelmäveden reitti:
Hauhon reitti:


title: Pahan lähettiläät

text: Pahan lähettiläät ("One False Move") on Carl Franklinin ohjaama yhdysvaltalainen independent-elokuva vuodelta 1992. Sen ovat käsikirjoittaneet Billy Bob Thornton ja Tom Epperson. Thornton esittää myös yhtä pääosaa, ja muita keskeisiä rooleja näyttelevät Bill Paxton, Cynda Williams ja Michael Beach. Elokuvan äänileikkaajana toimi suomalainen Paul Jyrälä.


title: Pahan lähettiläät

text: Pessimistisessä jännityselokuvassa rikolliskolmikko pakenee huumediileriä USA:n länsirannikolta keskilänteen, Arkansas’n osavaltion pikkukaupunkiin. Siellä omalaatuinen šeriffi joutuu konfliktiin Los Angelesista tulleiden etsivien kanssa huomattuaan, että rikolliskolmikon naispuolinen jäsen on hänelle ennestään tuttu.


title: Pahan lähettiläät

text: "The New York Timesin" kriitikot valitsivat "Pahan lähettiläät" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Andrew Kozek

text: Andrew Jacob Kozek (s. 26. toukokuuta 1986 Revelstoke, Brittiläinen Kolumbia, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Klagenfurter AC:ssä. Hän on pelipaikaltaan vasen laitahyökkääjä, mutta Kozek osaa pelata myös keskellä. Hän on pelannut ammattilaisurallaan myös AHL:ssä, Japanissa, Saksassa, Suomessa ja Ruotsissa.


title: Andrew Kozek

text: Kozek pelasi vuosina 2003–2005 BCHL-junioriliigan Surrey Eaglesissa. Kaudella 2004–2005 hän jakoi tehoilla 48+49=97 koko liigan maalipörssin voiton Salmon Arm Silverbacksin Ryan Duncanin kanssa ja sijoittui pistepörssissä toiseksi edellään vain Williams Lake TimberWolvesin Les Reaney. Kozek voitti myös BCHL:n pudotuspelien maalipörssin 19 osumallaan. Hän voitti kauden päätteeksi liigan mestaruuden.


title: Andrew Kozek

text: Atlanta Thrashers varasi Kozekin toisella kierroksella 53. pelaajana . Vuodet 2005–2009 hän kävi Pohjois-Dakotan yliopistoa. Kozek voitti "Freshman -vuotensa" 2005–2006 päätteeksi WCHA:n mestaruuden. "Junior -vuotenaan" 2007–2008 hän jakoi 18 osumallaan UND:n sisäisen maalipörssin voiton T. J. Oshien ja Ryan Duncanin kanssa. He jakoivat koko WCHA:n maalipörssin neljännen sijan kolmen muun pelaajan kanssa. Viimeisen yliopistokautensa 2008–2009 päätteeksi, maaliskuussa 2009 Kozek siirtyi amatööritry-out -sopimuksella AHL-joukkue Chicago Wolvesin vahvuuteen. Hän teki siellä viidessä runkosarjaottelussa kaksi maalia.


title: Andrew Kozek

text: Kesäkuussa 2009 Kozek teki kaksivuotisen tulokassopimuksen Atlanta Thrashersin kanssa. Hän pelasi kauden 2009–2010 kokonaan Chicago Wolvesin AHL-joukkueessa, jossa tulokaskausi toi 69 runkosarjaottelussa tehot 12+11=23 ja seitsemässä playoff-ottelussa yhden syöttöpisteen. Syksyn 2010 harjoitusleiri Kozekilta jäi väliin ns. urheilijan tyrän vuoksi. Hän aloitti kuntouduttuaan kautensa Wolvesissa, mutta maaliskuussa 2011 Thrashers lainasi Kozekin kuitenkin loppukaudeksi toiseen AHL-seuraan, Hershey Bearsiin. Washington Capitals puolestaan lainasi Bearsista Wolvesiin Josh Godfreyn.


title: Andrew Kozek

text: Kaudeksi 2011–2012 Kozek siirtyi Aasian liigan japanilaisjoukkue Nikkō Ice Bucksiin. Hän oli joukkueen paras maalintekijä 27 osumallaan, joilla Kozek sijoittui koko liigan maalipörssissä kolmanneksi. Hän eteni Ice Bucksin kanssa aina ALIH:n finaaleihin saakka, mutta mestaruuden vei kuitenkin Oji Eagles otteluvoitoin 3-1. Kaudeksi 2012–2013 Kozek siirtyi vuoden mittaisella sopimuksella Itävallan Erste Bank Eishockey Ligan Dornbirner EC:hen. Hän voitti tehoilla 38+20=58 koko liigan maalipörssin ja jakoi pistepörssin neljännen sijan Klagenfurter AC:n Jamie Lundmarkin kanssa. Kozekin maalimäärä on Dornbirnin pääsarjahistorian korkein yhden kauden runkosarjassa. Kaudeksi 2013–2014 hän siirtyi jatkamaan EBEL-uraansa vuoden mittaisella sopimuksella EHC Linzin riveihin. Kozek oli 26 osumallaan joukkueen toiseksi paras maalintekijä Brian Leblerin jälkeen. Hän sijoittui koko liigan maalipörssissä kuudenneksi. Maaliskuussa 2014 Kozek teki Linzin kanssa kaksivuotisen jatkosopimuksen.


title: Andrew Kozek

text: Kozek sijoittui kaudella 2014–2015 tehoilla 32+23=55 koko EBEL:n pistepörssissä toiseksi edellään vain Fehérvár AV19:n Andrew Sarauer. Pudotuspeleissä hän oli Linzin paras maalintekijä kahdeksalla osumallaan. Kaudella 2015–2016 Kozek voitti koko EBEL:n maalipörssin ja jakoi pistepörssin voiton EC Salzburgin John Hughesin kanssa tehoilla 40+26=66. Hän teki Linzin seurahistorian yhden kauden runkosarjan maaliennätyksen. Koko Itävallan pääsarjatason historiassa 40 maalin rajan yhden kauden aikana on aiemmin rikkonut vain neljä pelaajaa. Kozek oli Linzin paras maalintekijä myös Mestarien liigassa neljällä osumallaan. Kaudeksi 2016–2017 hän siirtyi vuoden mittaisella sopimuksella Saksan DEL-liigan Nürnberg Ice Tigersiin. Kozek oli 16 osumallaan joukkueen kolmanneksi paras maalintekijä kolmen muun pelaajan kanssa.


title: Andrew Kozek

text: Marraskuussa 2017 Kozek siirtyi loppukauden 2017–2018 kattavalla ja joulutaukoon asti kestävän koeajan sisältävällä sopimuksella SM-liigajoukkue Vaasan Sportiin oltuaan alkukauden ilman sopimusta. Hän pelasi seitsemän ottelua tehden kaksi maalia. Kozek ei ollut joukkueen kokoonpanossa enää neljässä viimeisimmässä ottelussa ennen kuin hänen koeaikansa lopulta purettiin jo ennen joulutaukoa. Samalla Kozekin kerrottiin siirtyvän kuukauden mittaisella try-out -sopimuksella Ruotsin SHL-liigan Mora IK:hon. Hän pelasi siellä neljä ottelua tehden yhden maalin, kunnes tammikuussa 2018 Kozek palasi EBEL:ään ja siirtyi loppukauden sopimuksella Klagenfurter AC:hen. Maaliskuussa hän teki joukkueen kanssa vuoden mittaisen jatkosopimuksen.


title: Anssi Niemi

text: Anssi Niemi on suomalainen näyttelijä. Hän on opiskellut näyttelijäksi teatterikorkeakoulussa vuodesta 2016. Hän on myös Kellariteatterin jäsen (vuodesta 2011) sekä Ylioppilasteatterin jäsen (vuodesta 2013). Ylioppilaaksi hän valmistui Kallion lukiosta vuonna 2009.


title: Vladimir Kappel

text: Vladimir Oskarovitš Kappel (28. huhtikuuta 1883 Beljov – 26. tammikuuta 1920 Irkutskin kuvernementti) oli venäläinen kenraali, joka toimi yhtenä valkoisen armeijan komentajista Venäjän sisällissodassa. Hänen joukoistaan käytettiin nimitystä "kappelevtsy".


title: Vladimir Kappel

text: Kappelin isä oli ruotsalaissyntyinen Venäjän armeijan upseeri. Kappel valmistui Nikolain ratsuväkiopistosta vuonna 1903 ja Nikolain yleisesikunta-akatemiasta vuonna 1913. Hän osallistui ensimmäiseen maailmansotaan esikuntaupseerina ja yleni joulukuussa 1916 everstiluutnantiksi. Vallankumouksen jälkeen hän erosi vuonna 1917 armeijasta. Kappel astui kesäkuussa 1918 Samarassa perustetun antibolševistisen Komutš-hallituksen tueksi vapaaehtoisista kootun Komutšin kansanarmeijan palvelukseen, vaikka ei monarkistina kannattanutkaan Komutšia hallinneiden sosialistivallankumouksellisten aatetta. Komutšin armeijan yhden armeijaryhmän komentajana Kappel valtasi kesäkuussa muun muassa Simbirskin ja Kazanin. Hänet ylennettiin elokuussa 1918 everstiksi. Alkumenestyksestä huolimatta puna-armeija pakotti hänet syksyllä perääntymään ja luopumaan lopulta Ufasta.


title: Vladimir Kappel

text: Marraskuussa 1918 Kappel siirtyi valkoisten ”ylimmäksi johtajaksi” julistautuneen amiraali Aleksandr Koltšakin alaiseksi. Hänet ylennettiin kenraalimajuriksi ja hän komensi ensin armeijakuntaa ja heinäkuusta 1919 alkaen armeijaryhmää Volgalla. Vuonna 1919 hänet ylennettiin kenraaliluutnantiksi. Marraskuusta 1919 alkaen Kappel oli valkoisten 3. armeijan komentajana Siperiassa. Valkoisten jouduttua perääntymään pääkaupungistaan Omskista Kappel nimitettiin koko Siperian armeijan komentajaksi Konstantin Saharovin tilalle. Koltšakin jäätyä Irkutskissa vallankumouksellisten vangiksi tammikuussa 1920 Kappel johti Siperian valkoisen armeijan perääntymistä kohti Irkutskia vapauttamaan häntä. Saarrostusuhan vuoksi vetäytyminen jouduttiin suorittamaan talvisen taigan halki ja se tunnetaan ”Siperian jäämarssina”. Kappel paleltui vakavasti Kan-joen ylityksen aikana ja kuoli keuhkokuumeeseen tammikuun 25. ja 26. päivän välisenä yönä lähellä Tulunia. Hän jätti armeijansa komennon kenraali Sergei Wojciechowskille.


title: Vladimir Kappel

text: Kappel haudattiin ensin Tšitaan Itä-Siperiaan ja myöhemmin uudelleen Kiinaan Harbinin ortodoksiseen kirkkoon. Kiinalaiset kommunistit hävittivät hautamuistomerkin Neuvostoliiton pyynnöstä vuonna 1955. Kappelin jäännökset haudattiin uudelleen Moskovan Donskoin luostarin hautausmaalle tammikuussa 2007.


title: Donna (televisiosarja)

text: Donna (työnimeltään ja englanninkieliseltä myyntinimeltään "Blind Donna") on suomalainen draamakomediasarja, jonka pääosassa näyttelee Alina Tomnikov. Sarja on tuotantoyhtiö Production Housen, Ylen sekä Norjan yleisradioyhtiö NRK:n yhteistuotanto. Sarja julkaistiin Yle Areenassa kokonaisuudessaan 6. tammikuuta 2018 ja sen esittäminen televisiossa alkoi Yle TV2:lla 11. tammikuuta 2018. Helmikuussa 2018 sarja julkaistiin Areenassa myös kuvailutulkattuna.


title: Donna (televisiosarja)

text: Tomnikovin esittämänsä Donna on sokeutunut kymmenen vuotta aiemmin perinnöllisen sairauden seurauksena. Hänen miesystävänsä André jättää hänet yllättäen 8 vuoden jälkeen ja Donna jää asumaan remonttia vailla olevaan taloon päättäen etsiä uuden rakkauden.


title: Donna (televisiosarja)

text: Sarjan budjetti oli 1 396 000 euroa, josta Suomen elokuvasäätiön osuus oli 145 000 euroa.


title: Carne y Arena

text: Carne y Arena () on vuonna 2017 ensi-iltansa saanut yhdysvaltalainen lyhyt virtuaalitodellisuuselokuva, jonka on ohjannut Alejandro González Iñárritu.


title: Carne y Arena

text: "Carne y Arena" sai ensi-iltansa Cannesin elokuvajuhlilla 17. toukokuuta 2017. Iñárritu sai elokuvasta Oscar-palkinnon erityisestä saavutuksesta.


title: Marinus van IJzendoorn

text: Marinus H. van IJzendoorn (s. ) on kasvatustieteilijä, psykologi ja Leidenin yliopiston lapsi- ja perhetutkimuksen professori. Vuodesta 2010 lähtien hän on ollut myös Rotterdamin Erasmus-yliopiston osa-aikainen ihmisen kehityksen tutkimusprofessori.


title: Marinus van IJzendoorn

text: Hän valmistui pedagogiikka pääaineenaan Amsterdamin yliopistosta vuonna 1976 (M.A.) ja väiteli tohtoriksi Freie Universität Berlinissä 26-vuotiaana vuonna 1978. Hän opiskeli myös Max Planckin ihmisen kehityksen ja koulutuksen instituutissa. Vuosina 1978–1981 hän toimi tutkijana Leidenin yliopistossa, jonka jälkeen hänet nimitettiin professoriksi 29-vuotiaana.


title: Marinus van IJzendoorn

text: Professori van IJzendoorn tutkimuksen kohteena on lapsen kehitys ja vanhemmuus; erityisen keskeinen tutkimuskohde on kiintymyssuhde. Hän on luonut tieteellistä perustaa alan teorialle. Hän oli ensimmäisiä, jotka käytti laajoja meta-analyysejä tilastollisten tulosten saamiseksi kiintymyssuhdetta koskeviesta tutkimuksista. Näiden pohjalta hän pyrki luomaan näyttöön pohjautuvia käytännön hoitosuosituksia.


title: Marinus van IJzendoorn

text: Van IJzendoorn on työryhmineen osoittanut, että vanhemmat tyypillisesti siirtävät omia kokemuksiaan kiintymyssuhteesta lapsilleen. Yhdessä saksalaisten ja israililaisten tutkijoiden kanssa hän havaitsi, että holokaustista selvinneet onnistuivat usein suojelemaan lapsiaan ja lapsenlapsiaan kokemiltaan kauheuksilta. Näiden tutkimusten osana van IJzendoornin tutkimusryhmä validoi mittaustavan, josta on muodostunut maailmanlaajuinen standardi. Israelilaisten tutkijoiden kanssa van IJzendoorn osoitti, että perinteisessä kibbutsissa kasvaneet lapset olivat vähemmän turvallisesti kiintyneitä vanhempiinsa kuin perheissään kasvatetut lapset. Professori van IJzendoorn osoitti tutkimusryhmineen myös, että päivähoidossa olleet lapset kiintyivät myös hoitajiinsa.


title: Marinus van IJzendoorn

text: Van IJzendoorn on ollut Alankomaiden kuninkaallisen tiedeakatemian jäsen vuodesta 1998. Hänet palkittiin vuonna 2004 hollantilaisella Spinoza-palkinnolla (Spinoza Prize), joka on kansallisen tiedeneuvoston myöntämä 2,5 miljoonan euron suuruinen tunnustus uudelle tutkimukselle. Hän sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2011. Van IJzendoorn kuului vuonna 2016 maailman viitatuimpien tutkijoiden joukkoon (Clavier Analytics: Highly Cited Researchers) psykiatrian ja psykologian aihepiirissä.


title: Mihail Dieterichs

text: Mihail Konstantinovitš Dieterichs (; 17. huhtikuuta 1874 – 9. lokakuuta 1937 Shanghai, Kiina) oli venäläinen kenraali, joka toimi yhtenä valkoisen armeijan komentajista Venäjän sisällissodassa. Hän johti kesäkuusta lokakuuhun 1922 Venäjän kaukoidässä viimeistä Venäjän maaperällä toiminutta valkoista hallitusta ja komensi sen armeijaa.


title: Mihail Dieterichs

text: Dieterichs oli baltiansaksalaista, alkuperältään ruotsalaista sukua. Hän valmistui Pietarin keisarillisesta paašikoulusta vuonna 1894 ja Nikolain yleisesikunta-akatemiasta vuonna 1900. Dieterichs osallistui kapteenina Venäjän–Japanin sotaan 1904–1905. Ensimmäisen maailmansodan puhjetessa vuonna 1914 hän oli everstinä pääesikunnassa. Hän oli lokakuusta 1914 alkaen Venäjän 3. armeijan ja huhtikuusta 1915 lounaisrintaman päämajoitusmestarina. Dieterichs ylennettiin vuonna 1915 kenraalimajuriksi ja hän osallistui kesän 1916 Brusilovin hyökkäyksen suunnitteluun. Toukokuussa 1916 hänet nimitettiin prikaatinkomentajaksi Thessalonikin rintamalle Kreikkaan, mutta kutsuttiin takaisin Venäjälle heinäkuussa 1917. Pääministeri Aleksandr Kerenskin otettua ylipäällikkyyden Kornilovin kapinan jälkeen syyskuussa 1917 Dieterichsistä tuli koko armeijan päämajoitusmestari. Lokakuun vallankumouksen jälkeen Dieterichs pakeni Ukrainaan. Maaliskuusta 1918 tammikuuhun 1919 hän oli Venäjällä toimineen Tšekkoslovakian legioonan esikuntapäällikkönä. Hän vaikutti siihen, että tšekkoslovakialaisten touko–kesäkuussa 1918 haltuunsa ottamat Siperian radan varrella sijainneet alueet luovutettiin Venäjän valkoisille.


title: Mihail Dieterichs

text: Tammikuussa 1919 Siperian valkoisia johtanut amiraali Aleksandr Koltšak nimitti Dieterichsin armeijansa länsirintaman esikuntapäälliköksi. Heinäkuusta marraskuuhun 1919 Dieterichs komensi Koltšakin armeijan itärintamaa ja sai ylennyksen kenraaliluutnantiksi. Dieterichs määrättiin tammikuussa 1919 myös johtamaan tsaari Nikolai II:n ja tämän perheen murhatutkintaa, mutta hän siirsi tehtävän Nikolai Sokoloville. Elokuusta lokakuuhun 1919 Dieterichs oli myös Koltšakin esikuntapäällikkönä ja elokuussa parin viikon ajan tämän hallituksen sotaministerinä. Hän erosi tehtävistään marraskuussa 1919 ajauduttuaan erimielisyyksiin Koltšakin kanssa sotilasstrategisista kysymyksistä ja asui vuosina 1920–1922 maanpaossa Kiinan Harbinissa. Kesäkuussa 1922 Dieterichs otti vallan Vladivostokin seutua hallinneessa Priamurjen väliaikaishallituksessa syrjäyttäen Merkulovin veljekset. Hän järjesti elokuussa 1922 ”valtakunnankokouksen” ("zemski sobor"), joka julisti Romanovin suvun Venäjän laillisiksi hallitsijoiksi ja hänet Priamurjen (Amurin alueen) tilapäiseksi hallitsijaksi eli voivodiksi. Japanilaisten interventiojoukkojen vetäydytyä puna-armeija kukisti Dieterichsin hallituksen lokakuussa 1922, jolloin hän pakeni ensin Koreaan ja sitten Kiinaan, jossa asui loppuikänsä. Hän oli vuodesta 1930 Venäjän yleissotilaallisen liiton (ROVS) Kaukoidän-aluejohtaja.


title: Dušan Moravčík

text: Dušan Moravčík (s. 27. toukokuuta 1948 Bánov, Nové Zámkyn piiri, Nitran alue, Slovakia) on tšekkiläinen yleisurheilija, joka aktiiviurallaan edusti Tšekkoslovakiaa. Hän edusti seuratasolla Dukla Prahaa.


title: Dušan Moravčík

text: Moravčík saavutti Helsingin EM-kilpailuissa 1971 hopeaa 3 000 metrin estejuoksussa Tšekkoslovakian ennätysajalla 8.26,11. Hän sijoittui samassa lajissa viidenneksi Münchenin olympialaisissa 1972. 5 000 metrillä hän karsiutui alkuerissä, vaikka juoksi ennätyksensä 13.40,4. Hän paransi maansa estejuoksuennätyksen aikaan 8.23,8 Prahassa syyskuussa 1972.